text:
قونشو کندیمیزه قوناق گئتمیشدیک. محررملیک تزه گیرمیشدی. گئجهلر کندین جاماعاتی مسجیده توپلاشاردی. تک سوسیاللاشما مرکزی مسجید ایدی. بیز ده آغلاماق اوچون گئتدیک مسجیده. آنجاق نئجه اولموشدوسا، اهالینی آغلاداجاق اولان مرثیه خوان گلممیشدی. گئجه کئچیردی و صفوی زده تورک کندلیلر آغلامادان ائولرینه گئتمک ایستمیردیلر. گتسیدیلر ده، یاتا بیلمزدیلر. قادینلار-قیزلار دا مسجیدین شبیستان دئییلهن اوست قاتیندا کیچیک دلیکلردن باخیب آغلاشار، اؤزونو زنجیر و شیلله ایله دؤین کیشیلره باخیب گؤز یاشی آخیداردیلار. جاماعات، آرتیق مرثه خوانین گلمهیهجیندن امین اولدوقدان سونرا کندده بیر جوان اوغلان واردی اونا یالوارماغا باشلادیلار و "سنین ماهنی اوخویاندا سسین چوخ یاخشی چیخیر. سن حضرت عباسین کسیک قوللاری گل بیر شئیلر سؤیله ده بیز آغلاشاق. کربلا شهیدلری اوچون گؤز یاشلاری آخیتمازساق، جننته نئجه گئده بیلریک؟" دئدیلر.
جاوان اوغلان نه قدر "من مرثییه بیلمیرم بوراخین منی" دئسه ده جاماعات واز کئچمهدی و سونوندا دؤیه-دؤیه جوان اوغلانی منبره چیخارتدیلار. هله جیبینه ده بیر نئچه تومن سیخیشدیردیلار. جوان اوغلان پولو گؤردوکدن سونرا "چیخیرام منبره، آنجاق بری باشدان مرثییه بیلمدییمی دئییرم. سونرا مندن اینجیمیین!" دئدی.
... نه ایسه جوان اوغلان منبره چیخدی. آنلامسیز سؤزلر سؤیلهسه ده، ملاحتلی، چوخ تأثیرلی، حوزونلو، گؤزل و شیرین سسین سحرینه قاپیلمیدی جاماعات. آنجاق جاماعاتین اؤزونو دؤیمهسی اوچون ریتمیک بیر سؤزلر ده لازیم ایدی. جوان اوغلان زنگولهلریندن سونرا باشلادی:
"هر کیمین پئندیری واردیرسا، گرک شورلا یئسین!
آج دئییلدیرسه، گرک زورلایاسان زورلا یئسین!
جاوان اوغلان بونو بیر نئچه دفعه تکرارلادیقدان سونرا، آرتیق هامی ازبرلمیشدی. جاماعات زنجیرله باشینا، سرت شیللهلرله ده سینهسی دؤیوب خور شکلینده
"هر کیمین پئندیری واردیرسا، گرک شورلا یئسین!
آج دئییلدیرسه، گرک زورلایاسان زورلا یئسین!
دئیرک هیجانا گلیب اؤزونو داها سرت دؤیوردو. قادینلار و یاشلی کیشیلر ده ازبرلمیش، فاجیعوی شکیلده مسجیددن خور سسله و آغلاشمایلا بو سس یوکسلیردی:
"هر کیمین پئندیری واردیرسا، گرک شورلا یئسین!
آج دئییلدیرسه، گرک زورلایاسان زورلا یئسین!"
گونتای گنج آلپ


c: text/html

text:
ابن اثیر
عز الدین الجزری (عربجه: عز الدين أبي الحسن الجزري الموصلي) (۵۵۵-۶۳۰ ه.ق) صلاح الدین ایوبی چاغیندا یاشایان و ابن اثیر جزری آدی ایله تانینان بؤیوک تاریخچی دیر. ابن اثیرین ایوبیلر چاغینین تاریخی اۆزره یازدیغی الکامل فی التاریخ کیتابی، ایسلام تاریخینین اؤنملی بیر دؤنمینین تمل قایناقلاریندان دیر. عزالدین الجزرینین تاریخ اۆزره چالیشان داها ایکی قارداشی واریدی.[۱]
اثرلری[دَییشدیر]
ابن اثیرین تانینمیش اثرلری:
-
- الکامل فی التاریخ
- التاریخ الباهر فی دولة الاتابکیة
- اسد الغابة فی معرفة الصحابة
- اللباب فی تهذیب الانساب
آیریجا باخ[دَییشدیر]
آرشیو سایتیندا الکامل فی التاریخ کیتابی (باخ)

robotstxt: allowed

filter: keep


text:
یام نیوز:
مرکزی آفریقا جمهوریتینده سلکا
قروپو عضولرینین، 2012-جی ایلین دسامبر آییندا خریستیان پرزیدنتی فرانسوا
بوزیزه قارشی قیامی اوزرینه اؤلکهده سیاسی بحران باش وئرمیشدی
کنیادا خریستیان آنتی-بالاکان ایله مسلمان سلکا قروپلاری آراسیندا آتشکس راضیلاشماسی ایمضالاندی.
دولت باشقانی اوهورو کنیاتتا، باشکند نایروبیده ایمضالانان راضیلاشمانین آردیندان ائتدیگی آچیقلامادا،
"بو گون، آفریقا اوچون بؤیوک بیر گون. اورتا آفریقا جمهوریتینی یئنیدن دینج اؤلکهلر بیرلیگینه داخیل ائدهجک سیاسی راضیلیغا یؤنلیک سرعتلی و اهمیتلی بیر اینکیشاف قید ائدیلدی" دئدی.
کنیاتتا، مرکزی آفریقا جمهور باشقانی لیدرلرینه، الده ائدیلن آنلاشمانی اینکیشاف ائتدیرمهلری چاغیریسینی ائتدی.
مرکزی آفریقا جمهوریتینده سلکا قروپو عضولرینین، 2012-جی ایلین دسامبر آییندا خریستیان پرزیدنتی فرانسوا بوزیزه قارشی قیامی اوزرینه اؤلکهده سیاسی بحران باش وئرمیشدی.
بوزیزین مارس 2013 دئوریلمهسیندن و مسلمان میشل جوتودیا-نین پرزیدنت وظیفهسینه گتیریلمهسیندن سونرا، خریستیان آنتی-بالاکان ایله سلکا قروپلاری آراسیندا چیخان چاتیشمالاردا مینلرله آدام حیاتینی ایتیرمیش، تخمینن 1 میلیون نفر ائولرینی ترک ائتمک مجبوریتینده قالمیشدی. چاتیشمالار، 2،2 میلیون نفرین ده اینسانی یاردیما محتاج حالا گلمهسینه یول آچمیشدی.
میشل جوتودیا، وظیفهسیندن کئچن ایل آیریلمیشدی./قایناق ، تی . آر. تی


text:
سلام اولسون عزیز وطن داش قانداشلاریما
سیزین نظرییزه گرک نیه فریم ورک کوللاناک ؟ ایشلدخ ؟ فریم ورک نده ؟
نچه وقت بوندان قاباخ بیر نفردن فریم ورک اوسته سوز توشته که تزه (یِنی ) پی اچ پی اورگشمیشده و بو شخص اله او کور توتوغون بوراخماز کیمین دییرده که والله فریم ورک یالان دولانده درده دییمیر فقط وقت تلف الیر که اورگشسن هچ ، ایشه ده گلنده آدامی اَلین قولین باغلیر و گرک که نتده هی دولانیب بیلمدغین یرلره کد تاپاسان ، همان ایشی php ده الیه بیلرسن ها مثلاً اما بو فریم ورکدا چون ایستیسن که اله استاندارد کد ووراسان گرک بو فریم ورکین یولون بیلسن
حله سوز توشموشکن دییم بیزیم منظور بوردا فریم ورک دان وب طرفینده ده و آیری فریم ورک لار که آیری پلت فرم و آیری ایشه دوزلیبلر ایشیم یوخ
بو قدر دانیشدیم هم دمدیم سیزین نظرییزه گرک نیه بیر وب پروگرامری برنامه یازانی گرک فریم ورک باشارا ؟ علتی نده ؟ چون کلاسده ؟ یا هاممی اورگشیر گرک سنده اورگشسن ؟ یا بیلمیسن چون اله شرکتلر ایستیر اورگشیسن ؟
قوی اول فریم ورکین اوز معناسیندان باشلیاخ ، فریم ورک یانی نمنه ؟ FrameWork یازیلر دا انگلیسیده
Work یعنی ایشلمخ و Frame ده یعنی چرچوه ( فارسی اولور چهارچوب اما تورکی دیلینده چرچوه یا اسکلت دییه بیلرسیز)
مثلا بیردانا پنجره نی نظرده آلین ، بو پنجره ده شیشه وار چرچوه وار ، شیشه نی پنجره ده چرچوه ساخلیر فریم ورک دا دوز اله بو معنانی کامپیوتر دونیاسیندا وریر ، یانی گلیر سنه بیر دانا قاباخدان آماده چرچوه جورلوره سونرا سن شیشه یین (کد) اونون وسطینه قویوسان
بیدنه اَلدَه ساتان(دست فروشی) نَظرده آلین بیردانا دا توکان دا ساتانی ، نقدر فرقی لری وار ؟ اَلده ساتان بدبختین توکانی یوخده گونده گرک دَدَسی یانا اوزون اولدوره وسایلین آلا بلینه اوزوندن دولاندیرا ، حله بیده چون یرده ساتیر بیلنمیر گرک نجور بولاری دوشیه دوزده ؟ اما توکانچی قاباخدان هر نمنه سی آماده ده فقط لازیمده کی صبحی گده توکانی آچا ، دوزده ؟ قفسه ، ویترین هرنمنه سی وار و وسایل لرین بیر بیرندن آیردییب
فریم ورک بیزه بیلگی سایار دا(کامپیوتر) بو ایشی گورور ، هر نمنه نی قاباخدان بیزه آماده الییب توکان کیمین بیز فقط لازیمده وسایل توکخ
مثلا البیر بیردانا پالتار توکانی ده میز قفسه ویترین هر نمنه سی آماده ده سن فقط وسایل للرین قویاجاخسان و باشلیان آل ور الییسن ساتاسان
توکان لاری گوروسوز نجوردولار ؟ بیری باشماخ ساتیر بیری پالتار بیری ادکلن بیری سی دی فیلم و … ها بله دا هر نمنه ساتیللار ، کامپیوتر دونیاسیندا دا اله بوجورده فریم ورک لار مخصوص وب ده پروگرام یازماخ اوچون و فریم ورک وار گیم (اویون) یازماخ دان اوچون
مثلا unity فریم ورک مخصوص گیم ده البیر گیم سی دی سی توکانیده و Laravel ده مخصوص وب ده البیر مثلا باشماخ توکانیده و سن تکجه ایش که گورجخسن بوده که گدیب اوردا وسایلیین ( کد ) توکن و ایشلمغه باشلیان
یاخچی بیربله دانیشدیخ اما گنه بیلنمده گرک نیه فریم ورک ایشلدخ ؟
فرض الیین بیر شرکت ده گیریش(لوگین) اوسته ایشلیسز و اونه اونایلاماک (اعتبار سنجی ،Validation) الییجخسیز
اونا بوجور بیر کد یازیسیز :
سونرا سیزه بیر آیری ایش گلیر مجبور اولوسوز او شرکتدن چیخاسیز و سیزین عوضییزه آیری بیر آدام گلیر ، کد بیلیسیز دا دست خط کیمینده و هر کسین اوزونه بیر جوره دست خطی وار ، تزه ینی گلن آدام دا ست خطی سیزدن فرق الیر و گرک وقت قویا سیزین کدییزه دست خطییزه اوخویا و بو شرکته صرف المز ، اما اولدن بو کدی بیر فریم ورک اوسته یازساز چون قاعده سی مشخص ده او بیرسی آدامدا باخسا فوری بیلجخ و لازم دییر هفته لر وقت قویا سیزین کد دان باش چیخالدا ، مثلا اوسته کی پست فالکون فریم ورکینده بوجور اولور :
البته بوردا مثال ده ها یوخسا فالکون دا بوندان چوخ راحاترده ، اوسته کدی هر کیم که فالکون باشاریر اله باخان همین بیلیر که نده و لازم دییر بیده سیزین کدییزه تحلیل رمزگشایی الیه
فریم ورک لار چوخلی یاخچی امکانات دا وریللر پروگرامرلره ، مثلا ایستسخ بیر وورودی یه باخاخ که مثلا بو ایمیل ده یا یوخ php اوزونده السن بیر ایکی اوچ خط کد ایستیر اما فالکون دا اله راحات بونه یازاجاخسان :
حله بو فریم ورکلاردا مدل و.. دییه شیلر وار کی چوخ چوخ ایشی راحات الیللر ، ایستیز اله همان ایشی خام php دن الییه سیز بیلییزی شهید الر
فریم ورکین چوخلی مزیتی وار ، باعث اولور سیزین هاممیز بیر استاندارد چرچوه(چهارچوب) ده کد ووراسیز و اونا گورک بیر بییزین کدین راحات اوخویاسیز
سیزه قاباخدان بیر سیری آماده امکانات وریر و باعث اولور که دا تکراری ایشلری بیده صفردن باشلامیاسیز ، مثلا دا لازم دیریر فرضا دیتابیسه کد یازاسیز فریم ورک بونلاری قاباخدان آماده الییب
و ….. ها بله ها چوخ چوخ خوشلوغی وار که بوردا کوکون دمغ اولماز
منیم بو php آدلانان گده دن هچ خوشوم گلمیر سوزون دوزده چون php چوخ ناقص عقب ماند اشکالی بیر دیلده و سینتاکسی دا چوخ کیفیرده و آدامی حرصلی الیر اما الله عمر وقت ورسه فالکون فریم ورکی چون راحاتده بیرده سرعتی چوخده اونا بیر دوره قویاجایام ، بیرده صفر دن فریم ورک موردینده باشلیاجایام آموزش قویام 🙂
یاشایین دیل داشلار


text:
نگاهی به زندگی انسان از نطفه تا قیامت
اثر ماندگار مرحوم حکیم تیلیم خان
به روایت آشیق علی رمضانی ( گونش )
سلاملار وسایغیلارلا حؤرمتلے دیلداشلاریم !مـره غئیلے حکیم خانین اثرلرے داخیلینده ( اینسانین حیاتے ) عنوانیندا بیر قوشما وارے کے اینسان آتا صولبیندن ،آنا بطنینه گلیرومختلیف مرحه لرے کئچدیکدن سورا اؤلومله باشا چاتیر .وبویارانیش شعرلر اینسانین یارانماسے دینے زمینه ده وئریلمیش ونطفه نے نظمه چکیب واؤلوم مرحله سے ودینے مفهوملاردا اولان قبیرعذابے،نکیرومنکیر سئوال جاوابلارے، نهایت قیامت جریانے ایله باشا چاتیر
، شعرلرے بودور :
عالم ذرّات دان مخلوقات اولدوم
شوکر آللاها من اینسانا یئتیشدیم
مَحَمّده اؤمّت ، آللاها بنــده
اقرار وئریب من ایمانا یئتیشدیم
ذات ـ وجودوما قویدولار بینه
تا گلدیم قاروشام مذهب و دینه
مُلحق ائیله دیلرآتام صُلبیته
مَنے اولوب من ایمتحانا یئتیشدیم
یئتمزدیم دونیانین اختلاطینه
چون قادر دئییلدیم ظاهیر باطینه
داخل ائیله دیلر آنام بطنینه
ملحق اولوب من القانه یئتیشدیم
مودّتے اولدو گئچدے بوماجرادان
صفے الله نے خلق ائیله دے یارادان
قرینه لر کے ییقیشیلدے آرادان
اوواخت ترکیب اینسانا یئتیشدیم
قیرخ گون گئچدے شبیه جسد اولدوم
آرالاندیم قاندان نیک و بد اولدوم
سرو پاے و بدن مثل ـ آدم اولدوم
انتظار زندگانا یئتشدیم
بیرملک گلیب رنگ توکدو استواراولدوم
جسمیم تمام کامل ییقدے وار اولدوم
اوچ یوز آتموش آلتےپئےدامار اولدوم
قیرخ یوز قیرخ دؤرد استخوانا یئتیشدیم
نقش بند ائیله دے بو جانسیز تنے
بے ثمن گؤهریدے اولدو ثمنے
شب وروز پرورش ائیله دے منے
دؤردآےاون گون ده جانا یئتیشدیم
بومودّت ده منے یئتیردے جانه
گوبگیندن چکدیم بس آب و دانه
ترکیب ایله اوخشادوم من اینسانه
قدوقامت ،شؤکت وشأنا یئتیشدیم
ایککے ملک گلدیلر منیم ساییمه
آنام گومان قیلدے اؤزون قاعده
بیلدے یئتیریبدے دوققوز آییمه
سانانمیش گؤهرتک سانا یئتیشدیم
غیرے ملک مخبر اولوب حالیمدان
دانیشدیریب ایلقار آلدے دیلیمدن
آدے دلیل ملک توتدو منیم الیمدن
تاگلیب بو خاک ودانا یئتیشدیم
آردے وار...
نوع مطلب :
برچسب ها :
نگاهی به زندگی انسان از نطفه تا قیامت، مرگ در اشعار تیلیم خان، شاهسون قم، ایل شاهسون ساوه، بزرگان ایل شاهسون، ایل شاهسون بغدادی، ایل شاهسون،
لینک های مرتبط :


text:
غزل مهناز صابونی اورهییمده بزنیلمیش باهارین گوللریسن داملا- داملا قلمین خوش دانیشان دیللریسن گؤزومون گوزگوسو پاسلانسادا غمدن سیلهرم یادیمیسیرکهلهین خاطیرهلر اللریسن سنسیز اولسا غزلیم، ماهنیلار اوخشار آغلار سازیمین تیترک اسن ساچلارینین تئللریسن ایتمیشم گؤزلرینین پنجرهسیندن اوبالار کؤنلومون ذیروهلریندن کؤچری ائللریسن ساخلارام عشقیمیایللر بویو چیلغین- چیلغین کؤزون آلتیندا آلولاندیران آغ یئللریسن گونلری هفتهلری سنله بؤلوشدوم آنجاق عؤمرون وورغون اورهک پارلاق اولان ...Read More »
Home / Tag Archives: مهناز صابونی


text:
رسمی دمشق ب ام ت-نین سورییا اوزره خصوصی ائلچیسی ایستفان ده میستورانی قبول اتمکدن ایمتینا ائدیب.
آپا-نین وئردیی خبره گؤره، ده میستورا جنورهده کئچیریلهجک دانیشیقلار اؤنجهسی سورییایا سفر ائتمک اوچون رسمی دمشقه مراجعت ائدیب. لاکین سورییا رهبرلیگی بمت نمایندهسینین مسلهتلشمه آپارماق تکلیفینی رد ائدیب.
دیپلوماتیک منبعلردن وئریلهن معلومات گؤره، دئ میستورا دمشقده آرزوولونماز شخصلر سیاهیسینا داخیل ائدیلیب.
سورییا اوزره دانیشیقلارین نؤوبتی راوندونا مارتین ۲۳-ده ایستارت وئریلمهلیدیر. سورییا حکومتی و مخالیفت نمایندهلرینین ایشتیراکی ایله دانیشیقلارین دؤردونجو راوندو مارتین ۳-ده باشا چاتیب.


text:
ترکیه مطبوعاتیدن خلاصه لر 16.09.1396
ترکیه مطبوعاتیدن خلاصه لر 16.09.1396
صباح روزنامه سی, ترکیه جمهوریتی جمهوررئیسی رجب طیب اردوغان نینگ, امریکا قوشمه ایالت لری دولت رهبری دونالد ترامپ نینگ بیت المقدس نی اسرائیل پایتختی اوله راق اعلان ایتیشی گه قرشی اوز فعالیت لری نی باشله تیب یوبارگن لیگی نی معلوم قیلماقده.
خبرده, اورته شرقده گی تینچ لیک پروسه سی گه جدی بیر شکلده ضرر بیره دیگن ترامپ نینگ اوشبو اقدامی گه قرشی تلفنی دیپلماسی آلیب باریتگن جمهوررئیسی اردوغان نینگ, اسلام همکارلیک تشکیلاتی نی دسامبر آیی نینگ 13 نچی کونیده استانبولده رهبر لر ییغیلیشی اوتکزیش گه چقیرگن لیگی ایسله تیلماقده.
وطن روزنامه سی, ترکیه جمهوریتی پارلمانیده گی تورت سیاسی حزب نینگ, امریکا قوشمه ایالت لری دولت رهبری دونالد ترامپ نینگ بیت المقدس نی اسرائیل نینگ پایتختی اوله راق اعلان ایتیشی گه قرشی مشترک بیر اعلامیه ترقتگن لیک لری نی یازماقده.
خبرده, اوشبو مشترک اعلامیه نینگ ترکیه جمهوریتی پارلمانی عمومی کینگشی ییغیلیشیده اوقیلیب ترکیه پارلمانی نینگ اوشبو ماجرا گه سبب بوله دیگن تشبث نی انیق روشده رد ایتگن لیگی گه تیگیشلی اوز اراده سی نی انعکاس ایتتیرگن لیگی گه دقت قره تیلماقده.
ینی شفق روزنامه سی, امریکا قوشمه ایالتلری نینگ بیت المقدس نی اشغالچی اسرائیل نینگ پایتختی اوله راق تن آلگن لیگی نینگ ترکیه نینگ قتتیق عکس العملی گه سبب بولگن لیگی نی معلوم قیلماقده.
خبرده, ترکیه نینگ کوپلب ولایتلریده امریکا قوشمه ایالت لری و اسرائیل گه قرشی ناراضی چیلیک نمایش لری نینگ بولیب اوتگن لیگی ایسله تیلماقده.
روزنامه, ترکیه ده خلق نینگ تاریخ دوامیده مسلمان لرنینگ هیچ قچان واز کیچیشی نینگ ممکن بولمه گن بیت المقدس اوچون بیر یقه دن باش چیقارگن لیک لری نی بیلدیرماقده.
حریت روزنامه سی, هواچیلیک بوییچه ترک و روس مسئول لر نینگ, روسیه پایتختی مسکو بیلن ترکیه نینگ انتالیا شهری آره سیده هفته ده اوچ مراتبه باریب کیله دیگن اوچینچی بیر هوا یولی شرکتی نینگ هم فعالیت آلیب باریشی خصوصیده اوز ارا کیلیشیب آلگن لیک لری نی معلوم قیلماقده.
خبرده, حاضرگی کونده مسکو بیلن انتالیا آره سیده باریب کیلیتگن طیاره لر نینگ روسیه نینگ آیروفلوت و ترکیه نینگ ترک هوا یول لری شرکت لری گه باغلیق ایکن لیگی بیلدیریلماقده.
خبرترک روزنامه سی, میلادی 1998 نچی ییلیده فعالیت گه باشله گن, ترکیه نینگ قونیه ولایتیده مکرونی تولید ایتیتگن بیر فابریکه نینگ, ترکیه علمی و تکنالوژیک تحقیقات لر اداره سی نینگ حمایه سی بیلن اوچ ییل دوام ایتگن سعی و حرکتی نتیجه سیده اویلب چیقارگن ای ویتامینی, فاسفورس و پروتین جهتی دن باییتیلگن مکرونی نینگ, جاپان داخل 10 اولکه گه صادر قیله باشله گن لیگی نی معلوم قیلماقده.


text:
قیسا شعرلر(۲۳) فریبا مرتضایی (۱) قار یاغیر آغیر- آغیر، سئرچهلری شاختا چالیر؛ چؤرهک دولو اتهییم سیلکهلنیر، آغلاییر. (۲) بو قیسا دونیادا نئجه من اوزون- اوزون اؤلموشم؟! (۳) کؤنلوم آددیم آتماق ایستهییر کوچهنین او تاییندان بو تایینا؛ قورخما سانا ساری دئییل! (۴) آچ قاشلارینین دویونون! باخیشین توتولور آییمیایتیریرم. (۵) یول وئر گؤزل گؤزلریندن کئچیم! بو یولدا اؤلسیم وار (۶) سن گلسن ...Read More »
قیسا شعرلر(۲۲) / فریبا مرتضایی
قیسا شعرلر(۲۲) فریبا مرتضایی (۱) اذن وئر سنی سسسیز دوشونوم! سنی دینمهدن دانیشیم، باخمادان آغلاییم! بویور بو من بو سسسیزلیگیم، آخان گؤزلریم، آغزیمدا یوخ اولان دیلیم! بویور دیلیم- دیلیم! بودا سون دوراق؛ گل چییین- چییینه چارهسیزلیگه دایاناق! (۲) آی منیم اوشاقلیغیم هایاندا قالمیسان؟! گونلرینین آغی ساچیما دوشوب قاراسی بخت آیناما؛ باخیب- باخیب آغلامیشام. دیزلریم گلمیر سنه؛ باری، سن گل منه ...Read More »
سانکی هئچ اولمایان بیریسی واردی! / بیژن نجدی- چئویرن: فریبا مرتضایی
سانکی هئچ اولمایان بیریسی واردیر! بیژن نجدی چئویرن: فریبا مرتضایی تهراندان گلن اوتوبوسون بیر صندلیسی بوشدور. تبریزدن گئدن قاتارین بیر کوپهسی بوشدور. بیر سیراسی بوش اولمالیدیر- تاماشاچیلارلا دولو شیراز سینامالارینین. سانکی هئچ اولمایان بیریسی واردیر! سانکی گلمهین چوخلاری واردیر… بلکهده؛ منیم گؤزومده بیریسی وار گؤزومدن گئدیب نه بیلیم!Read More »
قیسا شعرلر(۲۱)/ فریبا مرتضایی
قیسا شعرلر(۲۱) فریبا مرتضایی (۱) بو اوزون گئجهده سنسیزلیک منی اؤلدورهجک بیر آه یوللا چیللهلیک باشیما چکیب یاتیم (۲) چیچکلر خزانا دوغرو آچارلار او یاز دا کی سن یوخسان؛ یوروملا اینانمادیغیم یوخونو! (۳) سن یوخسان یاناقلاریمین قیریشیندان آجی بیر چای آخیر بیر قندیله آغزیمین دادین آلدادیرام بو آجینی شیرین-شیرین باشا چکیرم بو منیم اورهک یازیمدیر منی شیرین چاغیر. (۴) اینانجیمی، ...Read More »
قیسا شعرلر(۲۰)/ فریبا مرتضایی
قیسا شعرلر(۲۰) فریبا مرتضایی (۱) سون باهاردا یازدیم- توم قارشیلیقسیز دویغولاریمی؛ هارادا اولورسان اول، فصیللره آلدیرما! سن، منیم ایلک باهاریمسان. (۲) سسین ایندییهدک قولاغیمدا؛ سندن گلن بیر سالام- دیریلدیر منی. یوخلا منی! -«هلهلیک» دئمه، اؤلدورمه منی! (۳) یئنیدن باشلاماق نه دئمک؟! اورهییمه یئرلشیبسن قاداسی! (۴) گئری دؤنوش- یالان دؤنوشدور. قالان- گئتمز! (۵) غم نه قدهر ده سسسیز چالا اورهک او ...Read More »
ایکی هدیه / فریبا مرتضایی
ایکی هدیه فریبا مرتضایی ۱٫ سن گئدهلی… (اوغلوما) سن گئدن آستانانی اؤپورم سن گزن کوچهلری گزیرم- سنسیز، سسسیز، سمیرسیز. هر سسه ساری دؤنورم اولمایا سن دؤنوبسن! قیفیللانیب باخیشلاریم، گؤزلریم ائشیکده. گولمک ایستهییرم رسیملرده باخیب سئوینهسن. اوزوم گولور، دولو اورهییم یاغیر, ها یاغیر بوشالمیر اوغلوم! او بوش یئرین دولمور اوغلوم! ۲٫ آغ آندلی شاعریمیز… (اوستاد نادر الهییه) بیلیردیم سسین گرایلیدیر کؤنلون ...Read More »
قیسا شعرلر(۱۹)/ فریبا مرتضایی
قیسا شعرلر(۱۹) فریبا مرتضایی (۱) آج گؤزلریم دیلهنیر بیر پیالا باخیشینا؛ من یوخسولام، نه دئسهلر دوغرودور. (۲) عشق آجیدیر کؤنلونون قاپیسین باغلاسادا، باخ، نه گؤزل- قاپانمیش گؤزلرینی آچیر! (۳) سسله منی من بورالاردا سنینهاوانلا دولانیرام! سسینی آلیرام، سنینهاوانلا اؤپورم. (۴) سن منیم اورهییم؛ سنسیز نئجه چیرپینیم، نئجه دؤیونوم، نئجه چابالاییم؟! قورخما قال من دایانمارام! (۵) هئچ بیر شئی منی سئویندیرمیر؛ ...Read More »
قیسا شعرلر(۱۸)/ فریبا مرتضایی
قیسا شعرلر(۱۸) فریبا مرتضایی (۱) گل گزدیریم سنی سنسیز اؤلدویوم یئرلری (۲) منی اؤلدورن سن سن قبریمین اوستونده نه گزیرسن قورخما اؤلن دیریلمز تورپاقین اوزو سویوقدور سن بیردن اوشومویه سن؟ (۳) سن سئودیییم قادین اذن وئر، سنی سسسیز دوشونوم سنی دینمهدن دانیشیم باخمادان آغلاییم بویور بو من، بو سسسیزلیییم آخان گؤزلریم آغزیمدا یوخ اولان دیلیم بویور دیلیم-دیلیم بودا سون دوراق، ...Read More »
چیللهلیک / فریبا مرتضایی
چیللهلیک فریبا مرتضایی (۱) ناردیر اورهییم؛ یوخلوغونا چاتلاییر بو اوزون گئجه ده. دویغولاریم قان آغلاییر؛ دؤن گل! گؤزلریم اووجلاریمدان- اتهییمه آخیر. (۲) قارپیز شیریندیر، سنسیزلیک آجی. سویوقدور قوردوغوم کورسی… نئجه دیلیم- دیلیم ائلهییم چیلله – چیلله دئدییمیز – اوزون گئجهنی؟! (۳) بو اوزون گئجهده سنسیزلیک منی اؤلدورهجک؛ بیر آه یوللا چیللهلیک باشیما چکیب یاتیم.Read More »
قیسا شعرلر(۱۷)/ فریبا مرتضایی
قیسا شعرلر(۱۷) فریبا مرتضایی (۱) ندن یاشاییرام سوروشان یوخ گئتسم ؛یئریم یوخ قالسام؛ یوخلایان یوخ سئوسم؛ ییخیلمیش اورهییمی قالدیران یوخ دئمک من اؤلموشم گؤزلریمیباغلایان یوخ (۲) یوخسول منم سن اولمایاندا؛ دؤن گل آووجلاریمین یئرینه اورهییم آچیلسین! (۳) ییخیلدیم دوشدوم خومار گؤزلریندن دالغا دالغا دالغالی باخیشلاردان ایندی بوردایا باخ، گؤیکلرده ماوی ماوی ماویدیر اؤلوموم بو قارا ندیر آیین باشیندا؟! (۴) بیر ...Read More »


text:
آمئریکا بیرلشمیش شتاتلاری مرکزی کشفیات ایدارهسی (مکی) گیزلیلیگی لغو ائدیلهن ۱۱ میلیوندان آرتیق سندی ایجتیماعیته آچیقلاییب.
آخار .آذ خبر وئریر کی، سندلرده ویئتنام و کورئیا محاربهلری، اونو، تئلئپاتییا و سویوق محاربه ایله باغلی چوخ موهوم معلوماتلار یئر آلیر.
مکی-نین رسمی سایتیندا یاییملانان سندلرده کوبا ایله موناسیبتلره دایر ایندییه قدر دونیایا قارانلیق قالان مقاملارین اولدوغو دئییلیر.
خاطیرلاداق کی، آمئریکا بیرلشمیش شتاتلاری-این سابیق پرئزیدئنتی بیلل کلینتون ۱۹۹۵-جی ایلده شففافلیغین آرتیریلماسی مقصدیله ۲۵ ایلدهن آرتیق گیزلی ساخلانیلان معلوماتلارین ایجتیماعیته آچیقلانماسینی نظرده توتان قانون لاییحهسینی ایمضالامیشدی.


text:
هذا كله مضافا علی ما یستفاد من صحة نكاح العبد بالاجازة
بونلاردان علاوه، قول ایزدیواجینین ایجازه ایله صحیح اولماسیندان، ساتماغین باطیل اولماماسی آلینیر. ایمام صادق (ع) بئله سببلندیریب: «ایزدیواج ائدن قول آللاها كی معصیت ائتمهییب! یالنیز آغاسینا معصیت ائدیب». بو سببلندیرمهدن بئله نتیجه آلینیر: اینسان حاقّینی نهی ائدن عقدلر، منع ائتمكله باطیل اولار و منعی گؤتورمكله و راضیلیقلا تأثیرلی اولار. (صحیح و لازیم اولار.)
اینسان حاقّی آللاها معصیت ائتمك كیمی دئییل كی عقد اوخوناندا اصالتی اولسون و سونرادان قوشولماغا ایمكانی اولماسین. (بیر عقدده آللاها معصیت اولورسا سونرادان راضیلیغی اونا قوشوب عقدی لازیم ائتمك اولماز و عقد اصالتاً باطیل اولار.)
بو سایدیقلاریمیزدان علاوه، فضولی ساتماغین (بئیع فضولی) صحیحلیگینین فحواسیدا بو بئیعین صحیحلیگینه دلالت ائدیر. (فضولی ساتماقدا شخص اؤزگهنین مالین ساتیر و ایجازه ایله صحیح اولور، بوردا گیروو قویان اؤز مالین ساتیر البته كی صحیح اولار.) لاكین علامهنین تذكیرهسیندن بئله ظاهیر اولور: فضولی عقدینی باطیل بیلنلر بونو دا باطیل بیلیبلر. بو سؤزه ایشكال وار: چونكی فضولی ساتماغی باطیل بیلن شخصلردن پیغمبرین (ص) آشاغیداكی سؤزونه ایستیناد ائدنلر، بوردا باطیللیگی لازیم بیلنمزلر. پیغمبر(ص) بویورب: «ساتماق یالنیز اینسانین اؤز مولكونده اولا بیلر». بلكه فاضل قطیفینین «ایضاحالنافع» كیتابیندا گلن بو سؤز: «ظاهیر، بو عقدی آسیلی اولماسیدیر» داها آیدیندیر. هرچند فضولی عقدین باطیللیگینه قاییل اولاق.
بوندان بعضی موعاصیرلریمیزین گوجلندیردیگینین _باطیل بیلمگین_ ضعیفلیگی بللی اولدو. اونلار بو نظری وئرمكده منع ائتمگی حكایت ائدن ایجماعلار و خبرلرین ظاهیرینه ال آتیبلار. دئییر: منع و نهی ائتمك اؤزگهنین حاقّی اوچون اولورسا باطیللیگه سبب اولار. چونكی نهی و منع خاریجی امر اوچون اولماماسی مؤعتبردیر. (داخیلی و ذاتی بیر مسأله اوچون اولاندا باطیل ائدر. آما خاریجی امر اوچون اولسایدی باطیل ائتمزدی. مثلاً ناماز قیلاندا نامحرمی گؤرمك نامازی باطیل ائتمز چونكی نامحرم نامازین اؤزوندن دئییل.)
نهی و منع باطیل ائتمگه كیفایت ائدر. موقوفه و امّ ولدین ساتماسیندا و اونلارا تایلارینداكیندا باطیل ائتدیگی كیمی. بیر حالدا كی هامیسیندا نهیین سببی اؤزگهنین حاقّیدیر. سونرا صاحب جواهر اؤز سؤزونه ایشكال وارید ائدیر.
بؤلوم :
یازار : صمد كامران قراملكي


text:
گلچین اشعار و نوحه های حیرانی اردبیلی
شاعر : حیرانی اردبیلی
نام نوحه : استمداد حضرت علی اکبر(ع)
گل عُقابیدهن یێخێلدێم، بابا ارض-ی-کربلایـه
قالێـب اکبـرون آراده تئـز اؤزۆن یئتیـر هـرایه
اوْ گـۆلـه وارێمـدێ بنــزهر قێـرێلێبــدێ خـول بۇداقدان
سارالێبدێ شاخ-وْ-برگیم قان آخێر سۇسۇز دوْداقدان
نئجه گؤر دوچار-ی-خارهم، بابا دۆشمۆشهم آیاقـدان
گتیـریــب بـابـام پئیمبــر، ســۇ اؤزۆ سـۇسـۇز فدایه
اوْ قدهر وۇرۇبلا یاره، سۇ کیمی راواندێ قانێم
یارا یاره اۆسته دگمیش یارالاندێ خسته جانیم
منه گل ترحّم ائیله سنه وار فقط گۆمانیم
یئتیر ای اومید-ی-عالم، اۆزۆنۆ بۇ غم فزایه
من اوْ اکبرم جمالیم رُخ-ی-مصطفیٰیه بنزهر
گۆل-ی-گۆلشن-ی-پئیمبر، گۆل-ی-باصفایه بنزهر
گۆل سُرخ تک یایاقلار داغێلان دمایه بنزهر
اوْلۇ جاری قان یۆزۆمدهن گئدیرهم بۇ گۆن بقایه
سنی گؤزلۆر اکبر اوْغلۇن بیلیسهن جمالی سوْلمۇش
قان آخێب دوْلۇب عُذاریم نئجه بحر موجه دوْلمۇش
بلی کوکب-ی-امامت یۆزۆ احمرانه اوْلمۇش
گۆنۆ گؤزلئییر سیتاره، آخێرێ بۇ نئینوایه
بۇ صدانی شمس-ی-عزّت ائشیدهنده رنگی سوْلدۇ
گؤزۆنه چکیلدی پرده نئجه چیشمه آب دوْلدۇ
دۇتۇلۇبدۇ مئهر-ی-تابان، غمی بینهایت اوْلدۇ
دئدی فوری ذوالجناحی گتیرین گئدیم مینایه
اوْ شهین جمالی سوْلدۇ دوْلانێب دؤنۆبدۆ زرده
بیر الی بئلینده گلدی گؤرۆب اکبرینی یئرده
اوْدۇ شاه-ی-کربلانین اۆرهگی گلیبدی درده
بۇیۇرۇب منیمده آهیم چێخێب ایندی نُه سمایه
نئجه رزمگاهه گلدی گئدیب الدهن ایختیاری
بلی ذوالجناحین اۆستهن یئره دۆشدۆ انکساری
دئدی وای اوْغۇل کسیلدی آتاوێن داخێ قراری
یۆزۆ اۆسته تا سۆرۆننهم عمل ائیلهرهم وفایه


text:
ملانصرالدین
ملا نصرالدین فوکاهی بیر شخصیت تورکلر ایچره سایلیر. بو شخصیت ایران، تورکیه، یونان، بولغاریستان، بوسنی، آذربایجان، قفقاز، افقانیستان کوردیستان، عراق و عرب دؤولترینده تانینیب.
ایچیندهکیلر
حاققیندا[دَییشدیر]
بو شخصیت اوچون چوخلو فوکاهی و گولمهلی سوزلر و ناغیللار دئیلیب. اونون دوغری یا یالان اولماسی بیلینمئز. بیر نظرده اونو دوغرو بیر ماللا و امیر تیمور چاغیندا یاشیان بیر مذهبی شخصیت بیلیبلر و بیر نئچه نظرده اونی تورکیه و آنادولودا یاشیان بیر ماللا آد وئریبلر. اون امیر تیمور چاغیندا (اؤلوم:۸۰۷ق) یا حاجی بکتاش چاغیندا (اؤلوم:۷۳۸ق) آغ شهر قونیه کنارینده اولان بیر کیمسه بیلیبلر. آغ شهرده بیر بؤیوک مقبره اولور بو مقبرهنی ماللا نصر الدین مقبرهسی آد وئریبلر.
تورکیده اونون آدی نصرالدین هوجا (آنادوْلو تۆرکجهسیجه:Nasreddin Hoca) و عربیستاندا اونون آدی جحا (عربجه: جحا) و کوردلر ایچره اونون آدی مُلا (کوردجه: مەلا مەشھوور) اولور. فوکاهی و گولمه لی ایشلر اونون اوچون چوخ یازیلب و جماعت اونون ناغیللارین دئیب و گولر.
سوزلردن[دَییشدیر]
بیر گون ملایه ددیلر: آروادین چوخ گئزرندی، ملا ددی: یالان سویلوسوز منیم آروادیم هئچ بیزه گلمئز
ملانین اوغلو قویو ایچره دوشر، ملا قویونون باشینا گلیب ددی: اوغلوم هئچ یئره گئتمه بیر ایپ گتیریم گلیم.


text:
مقدس روم ژرمن ایمپراتورلوغو
فرانک ایشغاللاری و مسیحیت یاییلماسی آلماندا فئودال موناسیبتلرینین فورمالاشماسینی سورتلندیردی. فرانک ایمپراتورلوغونون سوقوطو ایله آلمان اراضیسینده آلمان ویلایتلرینین بیر دؤولت حالیندا بیرلشمهسینین تمهلی قویولدو. ایلک واختلار بۇ دؤولت دؤرد طایفه هئرسوقلوغو - ساکسونییا، فرانکونییا،آلمان و باوارییا داخیل اولماقلا، رئین، ائلبا چایلاری و آلپ داغلاری آراسینداکی اراضیلری احاطه ائدیردی. ایلکین آلمان فئودال دؤولتینی سجییهلهندیرهن موهوم عامللردن بیری ایری فئودال مولکلرینین سرعتله آرتماسی ایدی. بونون نتیجهسینده کندلیلرین فئوداللاردان وابسته وضعیته دوشمهسی پروسسی سرعتله گئدیردی. بیر سیرا باتی آوروپا اؤلکهلریندن فرقلی اولاراق، آلمان بۇ دؤورده واحید دؤولت ایدی. بۇ دؤولتین یارانماسیندا ماجارلارین و نورمانلارین هوجوملارینین دف ائدیلمهسی چوْخ رول اوینادی. آرتیق ۱۰-جو عصرین اورتالاری و ۱۱-جی عصرین اوّللریندن آلمان فئودال دؤولتی اؤزو ایشغالچیلیق سیاستینه باشلادی. شرقده آلمانلارین اساس ایشغال اوبیئکتی لابابویو ایسلاولارینین تورپاقلاری اولدو. ۹۵۱-جی ایلده آلمان کرالی ۱-جی اوتو (۹۳۶-۹۷۳) قوزئی ایتالیانی اله کئچیردی. او، ۹۶۲-جی ایلده رومانی ایشغال ائدیب، اؤزونو روما ایمپیراتورو اعلان ائتدی. بو واختدان اعتباراً تکجه قوزئی و مرکزی ایتالیا دئییل، روما پاپلاری دا آلمان ایمپیراتوروندان وابسته وضعیته دوشدولر. سوْنرالار بۇ دؤولتی مقدس روما ایمپیراتورلوغو آدلاندیرماغا باشلادیلار.
قایناقلار[دَییشدیر]
- ↑ Les langues du roi. Le rôle de la langue dans la communication de propagande dynastique à l’époque de Charles IV (French) (31 December 2014). یوْخلانیلیب6 April 2016.
- ↑ "Atlas of Europe in the Middle Ages", Ostrovski, Rome, 1998, page 70
- ↑ John Pike. Holy Roman Empire - 1500 - The German Empire.
- ↑ Reich und Glaubensspaltung, Deutschland 1500-1600.
- ↑ ۵٫۰ ۵٫۱ Introduction to Global Politics.
- ↑ Nation und Nationalismus in Deutschland, 1770-1990.
گؤرونتولر[دَییشدیر]
قایناق خطاسی برچسب
برای گروهی به نام «lower-alpha» وجود دارد، اما برچسب متناظر با
یافت نشد یا
بسته یافت نشد.


text:
“ ۱۹۹۵ پئکین کونفرانسی و ایران اؤرنگی ”
گیریش
۲۵ نویابر ۱۹۹۹-جی ایلده، بیرلشمیش میللتلر طرفیندن دونیا قادینا قارشی زوراکیلیقلا موباریزه گونو اولاراق اعلان ائدیلدی. قادینا قارشی زوراکیلیق و بو ایشله موباریزه طبیعی کی بو تاریخدن باشلانمامیشدیر. ائله کی، ۱۹۴۵-جی ایلده قورولان بیرلشمیش میللتلر تشکیلاتی ۱۹۴۶-جی ایلده قادینین ستاتوسو آدلی کومیسیونو قوردو و اورادا قادینین اینسان حاقلارینین قورونماسی و گلیشدیریلمهسی اوچون اؤنملی آددیملار آتدی.
بئله جه زوراکیلیقلا موباریزهنین و بو قونو اطرافیندا اولوسلاراراسی و اؤلکهلرین ایچیندهکی چالیشمالارین گوندن گونه چوخالدیغینا و قونونون داها آتریق جیددی اینجلنمهسینه شاهید اولوروق.
ماراقلی اولان خوصوص بوردادیر کی، قادینا قارشی زوراکیلیقلا موباریزه اؤزل اولاراق دونیانین بللی اؤلکهلرینه یا دا میلتلرینه عایید دئییل. سادجه زوراکیلیقلا موباریزه یوللاری و زوراکیلیغین نؤولری فرقلیدیر. تأسوفله قادینا قارشی اریل گوج یعنی ائرککلر طرفیندن ائدیلن باسقی و زوربالیق نه بللی بیر زامانا، نه ده بللی بیر یئره خاص دئییل. آنجاق مدنیت گرگی و بو گون گلیشمیش و سیویل اینسانین موکممل، ائشیت و اوستون بیر حیات یاشاما آرزوسو سببی ایله گونوموزون آییق اینسانی زوراکیلیق کیمی وحشی و ایلکل داورانیشلارین یوخ اولماسی اوچون جیدییتله چالیشماقدادیر.
قادینا قارشی زوراکیلیق چوخ بیلیندیگی کیمی سادجه فیزیکسل زوراکیلیق دئییل. بیرباشا وورماق و فیزیکی زوراکیلیغین یانیندا دویغوسال زوراکیلیق، ائکونومیک زوراکیلیق، جینسل زوراکیلیق، سیمگسل زوراکیلیق و اشیا زوراکیلیغی کیمی زوراکیلیقلارین هر بیری اؤز نؤعونده آیری- آیری اینجلنمهسی گرکن قونولاردیرلار.
بو گون قادینا قارشی زوراکیلیق قونوسو دونیا سویییهسینده ایستر دؤولتلر، ایسترسه ده فردلر طرفیندن فرقلی- فرقلی ساحه لرده آنالیز ائدیلیب، سورونا حل یولو تاپماق اوچون اینجلنمکدهدیر. آکادئمیک ساحه لرده پیسیخییاتریدن و طیببدن توتموش تاریخ و جوغرافییایا قدر فرقلی آلانلاردا اوزمانلار بو قونونون ندنلرینی و چؤزوم یوللارینی آختارماقدادیرلار.
شوبههسیز، قادینا قارشی زوراکیلیقلا موباریزهنین ان اؤنملی آلانلاریندان بیری ده حوقوق آلانلاردیر. ایستر اؤلکه ایچی، ایسترسه ده اولوسلاراراسی دوزنلمهلرده قادینا قارشی زوراکیلیقلا ایلگیلی یاسال و قانونی دوزنلمهلر، حوقوقی دوغاسی و پراتیک گوجلرینین وار اولماسی ندنی ایله توپلوملارین گوون و دینجلیگینی قازانماقدا گوجلو رول اویناییر.
فرقلی اؤلکهلر، عاییله ایچی زوراکیلیق و گئنل اولاراق توپلومدا قادینا قارشی زوراکیلیقلا ایلگیلی اؤلکهیه مخصوص و اؤلکه ایچریسینده کئچرلی اولان قانونلار قبول ائدیب یاسال دوزنلمهلری ایجرایا قویوبلار. بو کیمی دوزنلمهلرین البتته کی، بوتون سورونلارین چؤزولمهسینده فایدالاری اولماسا دا جیدی تاثیرلرینی دانماق اولماز. اؤلکه ایچریسینده قانونی دوزنلمهلرین اولماسی ایله بیرگه بیر ده اولوسلاراراسی اورقانلاردا و بیر چوخ اؤلکه طرفیندن وارلیقلاری و مشروعیتلری قبول ائدیلن قورولوشلار طرفیندن دوزنلنن و بیر چوخ اؤلکهلرین طرف اولدوغو و ایمضالارینی آتدیقلاری اولوسلاراراسی بلگهلر و سؤزلشمهلر واردیر. بیلیندیگی کیمی حوقوقی اولاراق بیر اؤلکه اولوسلاراراسی بیر سؤزلشمهیه طرف اولارسا او اؤلکهنین ایچ قانونلاریندان اؤنجه، ایمضالادیغی اولوسلاراراسی سؤزلشمهنین حؤکملری کئچرلی اواجاقدیر. بو اساسا دایاناراق و یاشادیغمیز دونیادا دؤولتلر اوچون اولوسلاراراسی یاشامدا دئموکراسی، باریش و اؤزگورلوک قاوراملارینین نه درجهده اؤنم داشیدیغینی نظرده آلاراق گونون ان اؤنملی دارتیشما قونولاریندان بیری، یعنی قادین سورونلاریندا دا اولوسلاراراسی دوزنلمهلرین نه درجه اؤنم داشیدیغینی آنلایا بیلریک.
بو یازیدا قادین حاقلاری ایله باغلی اولوسلاراراسی حوقوق دوزنلمهلرینی گؤزدن کئچیرهرک، قادینا قارشی زوراکیلیقلا ایلگیلی سئچمهلی اولاراق بو دوزنلمهلردن بیرینی اؤزللیکله بؤیودوجو آلتینا آلیب زوراکیلیقلا ایلگیلی بؤلوملرینی آنالیز ائدهجگیک. بورادان یولا چیخاراق دا سونوجدا ایران کیمی قاپالی و توتالیتئر رئژیملرین حاکیم اولدوغو اؤلکهلرده قادینا قارشی زوراکیلیغین نئجه ده اوزون سوره ایچینده قانون و گئنل کولتور طرفیندن نورمال حالا گلمگینی و اولوسلاراراسی دوزنلمهلرین نه درجده ائتکیلی اولدوغونو قیسا دا اولمو اولسا دارتیشاجاییق.
بیر. دؤردونجو دونیا قادین کونفرانسی- پئکین ۱۹۹۵
آ- بیرلشمیش میلتلر طرفیندن قادین حاقلاری و قادین سورونلاری حاقیندا ان اؤنملی چالیشمالاردان بیری ۱۹۹۵-جی ایلده چینین پئکین شهرینده ۱۸۹ اؤلکهنین ایشتیراکی ایله قورولان دؤردونجو دونیا قادین کونفرانسیدیر.
بو کونفرانسین اوزرینده دوردوغو ان اؤنملی قونولاردان بیری قادینا قارشی زوراکیلیق قونوسودور. بو اساسدا قادینا قارشی زوراکیلیغین اؤنلنمهسی اوچون دؤولتلرین سوروملولوق قبول ائتمهلرینین گرکدیگی وورغولانمیشدیر و قادینا قارشی زوراکیلیق قونوسوندا اوچ ستراتئژیک هدف سئچیلمیشدیر:
۱٫ قادینا قارشی زوراکیلیغین قارشیسینی آلماق و اورتادان قالدیرماق اوچون بوتونلنمیش تدبیرلر آلماق
۲٫ قادینا قارشی زوراکیلیغین ندنلری ایله سونوجلارینی و انگللگیجی تدبیرلرین تاثیرئدیجیلیگینی اینجلهمک
۳٫ قادین تیجارتینین قارشیسینی آلماق و فاحیشهلیکله قادین تیجارتینه باغلی اولاراق زوراکیلیغا معروض قالانلارا یاردیمچی اولماق
سؤزلشمهیه طرف اولان دؤولتلر کونفرانسدا آلینان قرارلارین ایجراسی ایله ده گؤرولندیردیلر و دؤولتلرین، بیرلشمیش میلتلرین قورولوشلاری، بؤلگسل و اولوسلاراراسی قورولوشلار، سیویل قورولوشلار و سیویل توپلومون بوتون قاتیلیمچیلاری ایله ایشبیرلیگی ائتمکلری مجبوری اولدو.
پئکین کونفرانسینین اوزرینده دوردوغو تمل مسلهلردن بیری قادینین اؤزل و ایجتیماعی آلانا تام و ائشیت قاتیلیمی اؤنوندهکی انگللرین قادینلارین ائکونومیک، ایجتیماعی، کولتورل و سیاسی قرار آلما قونوموندا و مئکانیزمالاریندا یئر آلمالاری یولو ایله زوراکیغین یوخ اولا بیلهجگی وورغولاندی.
کونفرانسدا ائشیتلیک، اینکیشاف و باریش هدفلرینه چاتا بیلمک اوچون تعجیلی تدبیر آلینماسی گرکن ۱۲ کریتیک آلان بلیرلنمیشدیر. بونلاردان بیری قادینا قارشی زوراکیلیغین اورتادان قالخما مسئلهسیدیر.
۱۲ کریتیک سورون آلانی بو شکیلده اورتایا چیخاریلمیشدیر:
- قادینلارین گئت- گئده داها چوخ آرتان یوخسوللوغو
- قادینلارن کئیفیییهتلی ائییتیم آلمالارینی انگللهین ائشیتسیز و یئترسیز شرطلر
- قادینلارین ساغلیق و بنزر خیدمتلرده یاشادیقلاری ائشیتسیزلیکلر
- قادینلارا قارشی هر چئشید زوراکیلیق
- یاد ایشغالی آلتیندا یاشایان قادینلار دا داخیل اولماق اوزره، ساواشلارین و سیلاحلی چاتیشمالارین ائتکی و سونوجلارینی اؤنجهلیکله قادینلارین یاشاماسی
- ائکونومیک قورولوشلارین و پولیتیکالارین تانیدیماسینا و ایستحصال سورجینه قادین قاتیلیمینداکی ائشیتسیزلیک
- ایقتیدار پایلاشیمیندا و هر سویییهدهکی قرار مؤوقئعینده ائرککلرین ایمتییازلی یئری
- قادینلارین گلیشمهلری اوچون گرکلی دستک مئکانیزمالارینین یئترسیزلیگی،
- قادین و مئدیا،
- قادین و چئوره،
- دونیاداکی قیز اوشاقلارینین دورومو.
پئکین کونفرانسیندا دؤولتلر قادینین اینسان حاقلارینین پوزماسیندان اوزاق دورمالاری گرکدیگی ایله بیرگه بو حاقلارین گلیشمهسی و ایرهلیلهمهسی اوچون ده اللریندن گلهنی ائتمهیه گؤرولندیریبلر.
ب- قادین و زوراکیلیق
پئکین کونفرانسی بلگهسینین، قادینا قارشی زوراکیلیقلا ایلگیلی بؤلومونده قادینا قارشی زوراکیلیغین، ائشیتلیک، گلیشمه و باریش هدفلری اؤنوندهکی ان اؤنملی انگللردن بیری اولدوغو بلیرلنمیشدیر و قادینا قارشی زوراکیلیق یعنی توپلومسال جینسیت تمللی زوراکیلیق، فیزیکسل، جینسل ویا پسیخولوژیک ضرر و سیخینتی چکمک ایله سونوجلاناجاق هر هانسی بیر عمل اولاراق تانیملانمیشدیر.
دؤولت طرفیندن ائدیلن فیزیکسل، جینسل و پسیخولوژیک زوراکیلیق دا زوراکیلیغین چئشیدلری آراسیندا ساییلمیشدیر. ساواش و سیلاحلی توققوشمالاردا، قادینین اینسان حاقلارینین پوزولماسیندان اوزاق دورولماسی گرکدیگی و حؤکومتلرین عادت عنعنه ویا دیندن قایناقلانان ندنلرله تطبیق ائدیلن زوراکیلیغی ردد ائتمهسی و سؤزلشمهنین تطبیقی اوچون گرکلی تدبیرلری آلماسی گرکدیگی وورغولامیشدیر.
ایکی. دؤولتلر و طرف اولدوقلاری اولوسلاراراسی سؤزلشمهلر
یوخاریدا بیرلشمیش میلتلر طرفیندن قادین حاقلاری و قادینا قارشی زوراکیلیق قونوسوندا اولان دوزنلمهلر و کونفرانسلارین (اؤرنک اولاراق: قادینلارا قارشی هر چشید آیری سئچکیلیگین قارشیسینین آلینماسی سؤزلشمهسی CEDAW -1981، آورووپا شوراسی ناظیرلر کومیتهسینین عوضوو اولان اؤلکهلره قادینلارین زوراکیلیغا قارشی قورونماسی ایله ایلگیلی تؤوصییه قراری-۲۰۰۲، قادینلارا قارشی هر چشید زوراکیلیغین اورتادان قالدیریلماسی قراری-۲۰۰۰، قادینا قارشی زوراکیلیقلا موباریزهنین گوجلندیریلمهسی قراری-۲۰۰۶… ) آراسیندان پئکین کونفرانسینین ایلگیلی بؤلومونو قیساجا اله آلدیق.
بو کونفرانسا ۱۹۹۵-جی ایلده ۱۸۹ اؤلکه قاتیلدی. ایران اؤلکهسینین رسمی تمثیلچیسی ده بو کونفرانسدا ایشتیراک ائتدی. بورادا دئمک ایستهدیگیم اؤزل بیر نؤقطه واردیر او دا کونفرانسین دفعه لرجه قادینا قارشی زوراکیلیقلا ایلگیلی دؤولتلرین گؤرولرینی و ائتمهلری گرکنلری اونلارا خاطیرلاتماقدیر. یازینین یوروجو اولماماسی اوچون اؤزللیکله آلینان قرار ماددهلرینی بورادا گتیرمک ایستمیرم، آنجاق گئنل اولاراق ایلک دانیشیقلاردا و سون قرارلاردا یوخاریدا دا دئدیگیمیز کیمی دؤولت طرفیندن ائدیلن فیزیکی، جینسی ویا پسیخولوژیک زوراکیلیق دا زوراکیلیق ساییلماقدادیر و حؤکومتلرین قادینلارا قارشی هر چشید زوراکیلیقدان دین ویا عادت عنعنه آدینا ائدیلن باسقی و جینایتلردن اوزاق دورمالاری گرکدیگی و طرف اولدوقلاری سؤزلشمه حؤکملرینه صادیق قالمالاری لازیمدیر.
دونیا سویییهسینده و دونیانین فرقلی یئرلریندن اونلارجا اؤلکهنین بللی بیر سؤزلشمهیه طرف اولماسی ویا بیر کونفرانسا قاتیلیب اورادا آلینان قرارلارا صادیق قالمسی حوقوقی و اولوسلاراراسی پرئسپئکتیودن باخیلدیغی زامان چوخ فایدالی گؤرونه بیلر، آما تسوفله ایش بئله راحاتلیقلا چؤزولمور و اساس سورون هر زامان قاتیلان ویا طرف اولان اؤلکهلرین و حؤکومتلرین اؤز ایچلرینده اولان سورونلاردان قایناقلانیر. مثلا ایران ایسلام جومهوریتی بیرلشمیش میلتلره طرف اولان بیر اؤلکه اولاراق ۱۹۹۵-جی ایلده اؤز رسمی تمثیلچیسی ایله پئکین کونفرانسینا قاتیلیب دارتیشمالاردا و آلیناجاق قرارلارلا باغلی دانیشیقلاردا ایشتیراک ائتدی، آنجاق ایرانین تمثیلچیسی کونفرانسدا سون چیخیشیندا رسمی شکیلده “ایران اسلام جومهوریتی, آنایاساسینا و دینی دیرلرینه ترس اولان خوصوصلارین هئچ بیرینی یئرینه گتیرمیهجکدیر و کونفرانسدا باتی اؤلکهلری طرفیندن قادین اؤزگورلوگو حاقیندا اولان بعضی قونولاردا اؤزونو سوروملو بیلمیر” دئیه ائلان ائتمیش.
بو یازیدا ایران آنایاساسیندا و قانونلاریندا قادینا قارشی اولان رسمی حؤکملری آچیقلاماق گرکلی اولماسا دا بللی اولدوغو کیمی بئله توپلانتیلار و قرارلاردا دئمهلی قادین اؤزگورلوگو قونوسوندا ائله سونوجلار و قرارلار آلینیر کی، ایران کیمی شریعته اساسلانان قانونلارلا ایداره اولونان و قادینا اریل تففکور طرفیندن بیچیلن گؤرولر و عادت عنعنه لرین چوخ اولدوغو اؤلکهلر طرفیندن قبول ائدیله بیلمز. بو کیمی حؤکومتلر نه قدر ده اولوسلاراسی سؤزلشمهلره طرف اولوب ایمضالارینی آتسالار دا تأسوفله ایچریدهکی توتالیتئر سیستئم هئچ بیر زامان اونلارین ائتکیلی اولدوغونا ایزین وئرمیهجکدیر.
ایران میللی مجلیسینده گوندن گونه چوخالان و قادینا قارشی آلینان قرارلار و قبول ائدیلن قانونلار و اینسان حاقلارینا قارشی سایمازلیق حاقیندا اونلارجا اؤرنک گتیرمک اولار. اورنک اولاراق “امری به معروف و نهی از مونکر” کیمی دینی بیر اویارینی ایستهدیکلری کیمی تفسیر ائدیب کوچهلرده و خیابانلاردا قادینلارین گئییمینه و داورانیشینا موداخیله ائدن دؤولتین رسمی پولیسلری اینسانلاری دؤیوب توتوقلامالاری کیمی آچیق و دارتیشماسیز زوراکیلیق گؤرونتولری ایران کیمی اؤلکهلرین کوچه بازاریندا تاسوفله بیزه هئچ زوراکیلیغین باشقا چئشیدلرینه طرف باخماغا ماجال وئرمیر. قادینلارین قاپالی توپلوملاردا حیا و ناموس کیمی تعریفی بلیرسیز سؤزجوکلرین آلتیندا ازیلیب اؤلدورولمهلهری، آبورت حاقینین اولماماسی، قیز اوشاقلارینین اره وئریلمه ساییسینین چوخ اولماسی کیمی اونلارجا زوراکیلیق سورونو هر بیری بو یازییا سیغمایاجاق قدر گئنیش و آیریجا آراشدیرمالارین قونوسودور.
توپلوم ایچریسینده یوز ایللر بویو کؤک سالمیش کودلارین خاریجینده ایر ایلک اؤنجه بیر توپلومون ایداره سیستئمی و رسمی قانونی دوزهنی الینده اولان گوجلو ایمکانلارلا زوراکیلیق، باسقی و زوربالیق توخومونو توپلومون دامارینا آشیلارسا تاسوفله توپلوم زامان ایچریسینده ایستر ایستهمز دایانما گوجونو ایتیریب اوزون سوره ظرفینده دؤولتین تطبیق ائتدیگی سیاست نورمال گؤرونمهیه باشلار. زوراکیلیغین دا نورماللاشما سورجی بیر توپلومدا بو شکیلده یاواشجا یئرینه اوتورار و قادینی قیسیتلاماق گئنلده و حؤکومته باغلی اولان بعضی قروبلار طرفیندن اونلارین ایلاهی گؤروی ایمیش کیمی بویونلارینا دوشر. بونون اؤرنگی یاخین زاماندا ایرانین ایصفاهان شهرینده باش وئرن تورشو هوجوملاری ایدی. قادینین اؤرتوسونون تام اولمادیغی و بئله شیطانلارین توپلومدا فساد یاراداجاغینا اینانان بیر قروپ اویغون گؤرمهدیکلری قادینلارین اوزونه بللی بیر گونده فرقلی یئرلرده تورشو سپهرک گؤزللیکلرینی اللریندن آلماقلا توپلوما قورخولو مئساژلارینی چاتدیردیلار. بو کیمی ایشلره جسارت ائدنلرین بئله قورخماز داوراندیقلارینین اساس ندنی طبیعی کی، ایللر بویو حؤکومت طرفیندن قادینا قارشی اینسانلارین دوشونجهسینه آشیلانان جاهیلجه اینانجلادیر .
سونوج
قادینا قارشی ائدیلن هر چشید زوراکیلیق، ایستر عاییله ایچینده ایسترسه ده توپلوم طرفیندن دونیا سویییهسینده گونوموزون ان اؤنملی اینسانی سورونلاریندان بیریدیر. بو سورونون چؤزولمهدیگی زامانا قدر هر زامان راحات و ایدئال یاشامین بیر آیاغی آخسایاجاقدیر.
قادینا قارشی زوراکیلیقلا موباریزهنین ان ائتکیلی یوللاریندان بیری قانونلار و حؤکومتلر طرفیندن ائدیلن چالیشمالاردیر. اؤلکه ایچریسیندهکی دوزنلمهلرله بیرگه اولوسلاراراسی سؤزلشمهلر و کونفرانسلار بو قونودا جیددی رول اویناماقدادیرلار.
آنجاق بو چالیشمالار و دیدینمهلرین یانیندا گئرچک چؤزوم اؤلکهلرین ایچینده قانونی دوزنلمهلرین یانیندا اینسانی دیرلره سایغی دویماق یولوندان کئچر. بیر توپلومدا بللی بیر دوشونجهیه و اینانجا دایانان تفککور، دین، شرعیت ویا توخونولماز اولان هر هانسی بیر آدلا باشقا قروبلارین دوشونجهلری و اؤزگورلوک آنلاییشلارینی قددارجا قیسیتلادیقلاری زامان، اینسان حاقلاری، اولوسلاراراسی سؤزلشمهلر و قانونلار تمامن تاثیرسیز قالاجاقدیر.


text:
تانری
تانرییا الله بۆتون دینلرده و اینانجلاردا وارلیغی و دۆنیالاری یاراتمیش و هر بیر شئین مالیکی و یارادانیدیر.
تانری بوتون تورک لهجهلرده و آنلامی[دَییشدیر]
تانری تورکجه نین اسکی آغیزلاریندا بئله ده دئییلرمیش، و ایندی ده بوجور دئیینلر واردیر:
تاری، تئری، تئیری، تَنری، تَنگری، تانقری، تَنگَرئه، تانقارا، تئنئگئرئه، تینگیر
موغول دیلینده تَنگیر یوخسا تئنئگَر دئییلر. تانری فوق البشر و اینسانلار اوزرینده حاکیمیتی اولان وارلیق. یارادیجی، ایلاه (الله).
اولو تئیری، خان تنگری کیمی ایفادهلر تئز-تئز گئچر. بعضی تورک قوملاریندا قورویوجو روحلار اوچون ده ایشله نیر؛ سو تئیریسی، یئر تئیریسی کیمی. اصلینده کایناتین هر یعنینداکی بۇ روحلار بیر بوتوندور و بیر-بیرینه باغلیدیر. وئریلن آدلار بیر علامتدن عبارتدیر. ایسلام اولی تانریچیلیق (تئنگریجیلیک) فورموندا سیستملی بیر قورولوشا صاحیب اولاراق بوتون جامیعه نی حیاتا ایشلمیشدیر.
ایسلامیتله بیرلیکده تک و موطلق یارادیجی گوج اولاراق و باشقا هئچ بیر وارلیغا خاس اولمایاجاق بیر آدلا «الله» سؤزو قبول گؤرموشدور. تورکلر تانریلارین آدلارینین سونونا تویون و یا باتور صیفتلرینی گتیررکن، موغوللار داها چوْخ ساقان (ساقاغان) «آغ»، اولان (اولاغان) «قیرمیزی» صیفتینی ایستیفاده ائدرلر.
ایسلامدا اللاهین ۹۹ آدی واردیر. تورکلرین قوتسال سایی سی اولان ۹ ایله ایلگیلی اولدوغو اوچون رورکلرده چوْخ بؤیوک ماراق گؤرموشدور. موغوللارین «هوهئه مونهئه تئنگئری»(Hühe Münhe Tengeri)، تورکلرین ایسه «کؤکئه مؤنگئه تئنگری» (Köke Mönge Tengri) یعنی «سونسوز گؤی تانریسی» شکلیندهکی تعیین ائتمهلری تانری آنلاییشلارینی خولاصه اولاراق اورتایا قویماقدادیر.
آد و صیفتلر[دَییشدیر]
اتیمولوژی[دَییشدیر]
(دان/تان) کؤکوندن آلینمیشدیر. شاشیرما، تعجّوب و حئیرت ائتمه آنلاملاری واردیر. دان چاغی صوبح آنلامیندا دا ایشلنیر. سومئر (شومئر) منشألیدیر. سومر دیلینده دینگیر و یا تینگیر اولاراق ایشتیراک ائدر. «تانیماق»، «تان» کیمی سؤزلرله علاقهلیدیر. اسکی تورکجه، موغول و حتی تونقوس-مانچور دیللرینده سایماق، حیسابلاماق، بیلمک، بیلگی یئییه سی اولماق معنالاری احتیوا ائدن بیر کؤکدور. موغول «تئنرئه» فعلی گوجلندیرمک، تنگر ایسه گؤی معناسی داشیییر.
قایناقلار[دَییشدیر]
- تورک افسانه سؤزلوگو، دنیز قاراقورد (باغلانتی)


text:
سوئدین استکهلم شهرینده یاشایان حؤرمتلی دیلداشیمیز پاشا ساری خانلی نئچه ایللرجه زحمت چکیب آذربایجان تورکجه سینده یاراتدیغی شعرلرینی 2014 ایلینده "یئنیدن دوغوش" آدلی کیتابینده نشر ائتمیشدیر. بو کتاب لاتین الف – با سیندا یازییلیبدیر و استکهلم شهرینده چاپ و نشر اولوبدور. دیلداشیمیز پاشا ساری خانلی نین اجازه سی ایله بو دگرلی شعر توپلوسونو دیلداشلاریمیزا و آیدینلاریمزا تانیتماقدان غرور دویورام و بوکیتابدان ایلک شعر اولاراق، کتابین جلدینده اولان شعری جلدین شکلی و بو قیسسا تانیتما ایله بیرلیکده اینترنت صفحه میزده یایماغینیزی ایسته ییرم (خواهش ائدیرم)
Aug 30, 2015
پاشا ساری خانلی
درویش اوغلو
سوئدین استکهلم شهرینده یاشایان حؤرمتلی دیلداشیمیز پاشا ساری خانلی نئچه ایللرجه زحمت چکیب آذربایجان تورکجه سینده یاراتدیغی شعرلرینی 2014 ایلینده "یئنیدن دوغوش" آدلی کیتابینده نشر ائتمیشدیر. بو کتاب لاتین الف – با سیندا یازییلیبدیر و استکهلم شهرینده چاپ و نشر اولوبدور. دیلداشیمیز پاشا ساری خانلی نین اجازه سی ایله بو دگرلی شعر توپلوسونو دیلداشلاریمیزا و آیدینلاریمزا تانیتماقدان غرور دویورام و بوکیتابدان ایلک شعر اولاراق، کتابین جلدینده اولان شعری جلدین شکلی و بو قیسسا تانیتما ایله بیرلیکده اینترنت صفحه میزده یایماغینیزی ایسته ییرم (خواهش ائدیرم)
گلجک ده بو کتابدان یازارین اؤز سلقه سینه گؤره سئچجگی شعرلریندن اینترنت صفحه میزده یایماق اوچون حضورونوزا گؤندرجگم.
یازارین اؤزو ایله ارتباط قورماق ایسترسه نیز آشاغیداکی ایمیل آدرسی کیتابینین بیرینجی صفحه سینده درج اولونموشدور.
سایغیلاریم ایله
درویش اوغلو.


text:
والتقیّد بالتعذّر لعلّه استنبطه من الغالب فی مورد السؤال
یوخاریداكی روایتده چتینلیگه موقیّد ائتمهسینی، سوآل اولان شئیین اكثراً چتین اولماسیندان _یوز تولوق یاغین چكمهسینین چتین اولماسیندان_ ایستینباط ائدیب. گیزلی دئییل كی بو چوخونلوق تسلیم اولساق كی اكثراً چتین اولار، بیر طرزدهكی بو غلبه ایمام بویوران عمومین (:عئیبی یوخدور) تفصیللندیرمهنین تركینه ضرر وورا، وئریلن حؤكم موقدّر ائتمهنین عموماتی ایله ضیدّ اولان زامان، باعیث اولار ضرورته كیفایتلنمگی واجیب ائدك. و البته گؤردون كی موقدّر اولمایان طرزی طریق قرار وئرمك موقدّر طرزین اؤزو ساییلیر و جزاف دئییل. (اگر قبول ائتسك كی بو اكثراً چتین اولماق، عمومین تفصیللندیرمه تركینین قارشیسینی آلماق ایستهییرسه او زامان مووفّق اولار كی مثلاً چكینی اؤلچو ایله ساتاندا اونو اصل توتاق و دلیل و طریق ائتمهیك. طریق ائتسك بو عئیناً اؤزو اولور. قایدا ضیدّینه ده دئییل كی یالنیز چتین اولان زامانلارا كیفایتلهنك.)
بلی من دئیَن ایطلاقین، یاخیندا گلهجك قوز روایتیندن ایستیفاده اولان تقریرله ضیدّیّتی وار.
آما تفاووت موسامیحه ائدیلمهلی اولمازسا، یئنه ظاهیر اولان اونون جاییزلیگیدیر. بو اساسدا كی موقدّر ائتمك، اونون میقدارینی بللی ائتمگه نیشانه ساییلان زامان، موقدّر اولان طرزین میقدارینی آشكارلاندیریر. چونكی بو دا جزاف دئییل. بو مسأله بونا بنزیر كی ساتیجی مبیعین میقداریندان خبر وئریر. موسامیحه اولنمایان میقداردا دا ناقیص اولدوغو تقدیرده موشترینین فسخ ائتمه خیاری وار.
[سن كی دئییرسن ساتیجینین خبر وئرمهسیله آلماق اولار و نهایتاً خیار حاقّی وار، مگر] بو بابین اوّلینده حلبینین صحیحه روایتینده قئید اولمادی كی ایكی طرفین بیری او بیرینین اؤلچوسو ایله ساتماقدان منع اولور؟ و البته اونون ویجههلنمهسینی گؤردون [كی دئدیم او ائله یئرلری دئییر كی ساتیجینین سؤزونه اینانمایاسان و آز-چوخ اولماغی نظرده آلیب آلاسان. یوخسا ساتیجی خبر وئرن میقدارا ایناناراق آلسان ایشكالی یوخدور.]
بونلار هامیسی موتعارف اولمایانی، موتعارف اولان اوچون طریق و دلیل قرار وئرك.
والتقیید بالتعذر لعله استنبطه من الغالب فی مورد السؤال، وهو تعذر
وزن مائة راویة من الزیت، ولا یخفى أن هذه العلة - لو سلمت على وجه یقدح فی عموم ترك الاستفصال - إنما یجب الاقتصار على موردها لو كان الحكم مخالفا لعمومات وجوب التقدیر، وقد عرفت أن هذا فی الحقیقة تقدیر ولیس بجزاف.
نعم، ربما ینافی ذلك التقریر المستفاد من الصحیحة الآتیة فی بیع الجوز، كما سیجئ .
وأما لو كان التفاوت مما لا یتسامح فیه، فالظاهر أیضا الجواز مع البناء على ذلك المقدارالمستكشف من التقدیر إذا كان ذلك التقدیر أمارة على ذلك المقدار، لأن ذلك أیضا خارج عن الجزاف، فیكون نظیر إخبار البائع بالكیل.
ویتخیر المشتری لو نقص.
وما تقدم من صحیحة الحلبی فی أول الباب من المنع عن شراء أحد العدلین بكیل أحدهما قد عرفت توجیهه هناك .
هذا كله مع جعل التقدیر الغیر المتعارف أمارة على المتعارف.
بؤلوم :
یازار : صمد كامران قراملكي


text:
آگلانما ، گؤزه ل ائو گوللریندن دیر کی چوخلو اونو آلا بولا گؤزه ل یارپاقلاریندان اؤترو ساخلاییرلار.
بو بیتگی گره کدیر آز چوخ ایشیق اولان یئرده قالسین . بو بیتگی چوخ داواملی و دؤزوملو بیتگی لردندیر و چوخ راحاتلیقلا آپارتماندا ساخلاماق اولار. هفته ده بیر دؤنه سو وئرمه ک بو گول اوچون گؤره ر . چوخ سو وئرمه ک بو گولون یارپاقلاری نین سارالماغینا سبب اولار.
آنجاق آییق اولون کی بئلنچی بیر گولو چوخ سویا باسمایین! البته یای دا هاوا قیزیشاراق گولدانین تورپاغی قورویاندا سووارین و هردن بیر یارپاقلارین اوستونه سو توزو سه پین!
بو گول دیبدن بئچه له ین قوللاری آییریب اکیب و پیل وورماق یولو ایله چوخالا بیله ر.
هاچان گؤردوز یارپاقلاری نین اوجو قورویان کیمی اولور ، چوخ احتمال وئریلیر کی سوسوزلوقداندیر.
بو گولو نه چوخ کؤلگه یئرده و نه ده چوخ گون آلتیندا ساخلایین.
پنجره قاباغی و ایشیقلی یئر بو گول اوچون یاخشی دیر.
هر ایکی اوچ هفته دن بیر بو گول اوچون سولو کوددان فایدالانماق داهادا آرتیق یارپاقلاری نین گؤزه للنمه یینه آرتیرار.
بو گولولون گولدان تورپاغی ، یارپاق تورپاغی کیمی یونگول اولمالی دیر.
قیش دا اون بئش درجه و یای دا ییرمی دؤرد درجه ایستی بو گول اوچون یاخشیدیر.
قایناق: اینترنت/بیتوته –
چئویره ن و آرتیران: الف . عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.


text:
موسکوا آمئریکا بیرلشمیش شتاتلاری-این روسییایا یئنی سانکسییالار تطبیق ائتمهسینه آدئکوات جاواب وئرهجک.
آخار . آذ خبر وئریر کی، بونو ژورنالیستلره آچیقلاماسیندا روسییا پرئزیدئنتینین مطبوعات کاتیبی دمیتری پئسکوو سؤیلهییب. او، واشینگتونا قارشی محض هانسی آددیملارین آتیلاجاغینی سؤیلهمکده چتینلیک چکیب:
«بیز آغ ائوین قرارینا تأسف ائدیریک. یئنی سانکسییالار آمئریکا بیرلشمیش شتاتلاری پرئزیدئنتی باراک اوبامانین غئیری-معین و آقرئسسیو خاریجی سیاستینین نومونهسیدیر. یئنی سانکسییالار بئین اَلخالق حقوق باخیمیندان اساسسیزدیر».
قئید ائدک کی، آمئریکا بیرلشمیش شتاتلاری روسییایا یئنی سانکسییالار تطبیق ائدیب. سانکسییالار سیاهیسینا روسییانین باش کشفیات ایدارهسی و فئدئرال تهلوکهسیزلیک خیدمتی ده دوشوب. بوندان باشقا واشینگتون روسییانین ۳۵ دیپلوماتینا آمئریکانی ترک ائتمهسی اوچون ۷۲ ساعت واخت وئریب.


text:
آمریکا محکمهسی پرزیدنت دونالد ترامپدان فلوریدا ایشتاتیندا یئرلشن مار-آ-لاقو ملکینه گلن قوناقلارین سیاهیسینی تحویل وئرمیی طلب ائدیب.
آخار. آذ خبر وئریر کی، آمریکا محکمهسی بونا سبب کیمی پرزیدنتین ایل عرضینده اؤز شخصی ملکینده یئددی دفعه مختلیف اؤلکه لیدرلرینی قبول ائتمهسینی گؤستریب. محکمه بیلدیریر کی، بو حرکتله ترامپ آدمینیستراسییاسی اوزون مدت قایدالارا محل قویماییب و بئله حاللار آمریکادا کورروپسییا پروبلملرینی حل ائتمیی چتینلشدیریر.
آمریکا محکمهسی سندلرین و معلوماتلارین سنتیابرین ۸-ده نیویورک محکمهسینه تحویل وئرمهسینی ایستهییب.


text:
خسته خانا نییه چؤکدو؟
دوکتور جئری
ایران، ژاپون، روس شیرکتلرینین ایشبیرلیگی ایله تیکلن یئنی خستهخانا، اؤلکهده باش وئرن زلزلهده چؤکونجه، دؤولت طرفیندن بو قونودا سوروملو اولانلار اولای یئرینه چاغیریلدی. تیکینتینین نقشهسینی چکن ژاپون مهندیسی ییخیلمیش خستهخانایا یئتیشینجه الینی اورگینین اوستونه قویوب، " ائی وای آبیریم گئتدی"دئیه یئره ییخیلیب اؤلدو. خستهخانانین تیکیلیش خرجینی عؤهدهسینه گؤتورن روس مهندیسی ایسه، گؤزو اوچونتویا ساتاشینجا الینی اورگینین اوستونه قویوب،"ائی وای سرمایهم الدن گئتدی" دئیه یئره ییخیلیب اؤلدو. سیرا خستهخانین تیکیش ایجراچیسی ایران مهندیسینه گلینجه، اللرینی گؤیه قووزاییب دئدی:
- آللاه چوخ شوکور!.. نه یاخشی من خستهخانین تیکیشینده سیمان ایشلتمهمیشدیم، یوخسا ایندی بو مهندیسلر کیمی الیمی اورگیمین اوستونه قویوب، "ائی وای سیمانلاریم الدن گئتدی" دئیه یئره ییخیلیب اؤلهجکدیم.
گؤنده ر بؤلوم لر: حیكایه و گولمهجهلر


text:
اورتا عصرده آذربایجان تورکجهسینین دیلمانجلاری
اورتا عصرده آذربایجان تورکجهسینین دیلمانجلاری
حاضیرلایان: حسین واحدی
بدیعی ادبیاتیمیزین آیریلماز ترکیب حیصهسی اولان ترجومه صنعتینین آذربایجان تورکجه سینده قدیم تاریخی و زنگین عنعنهلری واردیر.
اورتا عصرلر شرقینده اورتاق ایسلام مدنیتینین فورمالاشماسی نئچه- نئچه یئتهنکلی آذربایجان تورکجهسینین مترجملرینین یئتیشمهسینه رواج وئردی. بو دیلمانجلار آنا دیلیمیزه چئوریلدیگی ترجومه نومونهلرینه نظر سالدیقدا اونلارین بو اثرلری سادهجه ترجومه ائتدیکلری دئییل، حتی ساده، آنلاشیقلی بیر دیلله شرح ائتدیکلرینی ده گؤروروک.
بدیعی ادبیاتیمیزین آیریلماز ترکیب حیصهسی اولان ترجومه صنعتینین آذربایجان تورکجه سینده قدیم تاریخی و زنگین عنعنهلری واردیر. آذربایجان تورکلرینین یوز ایللر بویو عربلرله، فارسلارلا سیخ ادبی- مدنی علاقهده اولماسی و مشترک ایسلام مدنیتینین فورمالاشماسیندا ایشتیراکی ترجومه صنعتینین تاریخی ضرورت کیمی اورتایا چیخماسینی شرطلندیریردی" .کیتابی- دده قورقود"دا مقدس قورآنی-کریمین "اخلاص " سورهسینین بدیعی و بیر او قدر ده سربست شکیلده ترجومهسینین وئریلمهسی بو صنعتین آذربایجاندا، ائلهجه ده بوتون اوغوز دونیاسیندا قدیملیگینی ثبوت ان باشلیجا و توتارلی دلیللردن بیری ساییلا بیلر.
مقدس کیتابیمیز قورآنی-کریمین تام متنینین دیلیمیزه اسکی ترجومه اؤرنکلری ده الیازما شکلینده گونوموزه قدر گلیب چاتمیشدیر. قورآنین عربجه تام متنی ایله یاناشی، اونون تورکجهیه سطیرآلتی ترجومهسی ده وئریلمیش بئله اسکی الیازمالاردان بیری محمد ابن الحج دؤولتشاه شیرازینین قلمیندن چیخمیشدیر. 743/1333--جو ایلده و نادیر اولان بو الیازما حاضردا ایستانبولداکی تورک- ایسلام اثرلری موزئیینده ساخلانیلیر. محمد شیرازی هم تورکجه متنین دیلمانجی، هم ده بوتؤولوکده الیازمانین کاتیبیدیر. موترجیمین نیسبهسی گؤستریر کی، او، آذربایجان تورکلرینین بیر قولو اولان قاشقای طایفاسینداندیر. ایرانین مرکزینده یئرلشن بو قدیم شهرده- شیرازدا اسکی چاغلاردان بری قاشقایلارین یاشاماسی تاریخه معلومدور. محمد شیرازی حاقیندا الیمیزده اساسلی بیلگی اولماسا دا، قورآنین بو الیازماسی اونون هم یوکسک علمیندن، هم ده پئشهکار بیر خطاط اولماسیندان خبر وئریر. اونو دا قئید ائدک کی، الیازمانی آراشدیرمیش متخصصلرین فیکرینجه بو ترجومهده ایشلنمیش بیر سیرا سؤزلر تورکجهنین داها اسکی قاتلاری اوچون خاصدیر. بو سند ایسه دولاییسی ایله ثبوت ائدیر کی، قورآنین تورکجهیه بو جور سطیرآلتی ترجومه عنعنهسی داها قدیملره گئدیب چیخیر و شیرازی ده اؤز ترجومهسینده اؤنجللرینین [کئچمیشده کیلرین] تجروبهسیندن فایدالانمیشدیر.
سونراکی عصرده 15-جی یوز ایللیکده فارسجادان دیلیمیزه آزاد و یارادیجی شکیلده ترجومه اولونموش شئیخ محمود شبوسترینین "گولشنی-راز" اثرینین دیلمانجی شئیخ ولی (الوان) شیرازی ده، نیسهبهسیندن گؤروندوگو کیمی، شیراز شهریندندیر و قاشقای طایفاسینداندیر. دؤورونون یئتهنکلی [استعدادلی] شاعر- موترجیمی اولموش شیرازی حاقیندا اورتا عصر قایناقلاریندا و معاصر آراشدیرمالاردا بهللی بیلگیلره راست گلیریک.
اورتا عصرلرین یئتهنکلی و پئشهکار آذربایجان تورکجهسینین مترجملریندن بیری ده محمد ابن حسین کاتیب نیشاطیدیر. ماراقلیدیر کی، نیشاطی ده شیرازلیدیر و بو فاکت-شیرازدان واختییله اسکی ترجمه مکتبینین، ترجمه عنعنهسینین وارلیغی حاقیندا دوشونمهیه اساس وئریر. نیشاطی ایلک نؤوبهده آذربایجان ادبی دیل تاریخی اوچون دهیرلی قایناقلاریندان ساییلان 16-جی عصر ترجومه عابدهسی "شهدا نامه"نین مترجیمی کیمی تانینیر. او، " شهدا نامه"یه یازدیغی اؤن سؤزده حسین واعظ کاشیفینین کربلا شهیدلری مؤوضوسوندا قلمه آلدیغی "روضه-شهدا" اثرینی "شاه طهماسب الصفوی الحسینن امر الاشاراتی و شیراز حاکمی قاضی خان سارو شئیخ اوغلونون گؤستریشی ایله فارس دیلیندن تورکجهیه دؤندردیگینی و ترجمهسینه "شهدا نامه "آدینی قویدوغونو یازیر. ماراقلیدیر کی، نیشاطی اؤز الی ایله 945/1539-جو ایلده تاماملادیغی " شهدا نامه"نین سونوندا اؤزونو دیلمانج کیمی یوخ، مولف کیمی تقدیم ائدیر. فیکریمیزجه، بونون سببی اورتا عصرلر ترجومهسینین معاصر ترجمه آنلاییشیندان فرقلی اولماسی، بهللی قدر اورژینال شخصیتی ایله ایضاح ائدیله بیلر.
***
قایناق:nizami.libmks.az


text:
#azerbaycan#turk #turk_milləti #anadilim #təbriz #urmu #zəngan #ərdəbil
.
.
.
البته هچ ایشه حکارت قصدیم یوخدی وبوتون ایشلر حلال چوره قازانماغ اوچون چوخ دیرلی وشرفلیدی! آمما چون شونیسم فارس تورک میللتین هویتین الیندن آلماغ ایستیر، اونون قاباغیندا دورماخ اوچون بو فیکری سیزینله پایلاشدیم!
سیز فیکر الیین اونداکی بیر گنج قیز یا اوغلان فارس تلویزیاسیندا بیر تورکی لحجه سی اولانی ، مستخدم یا نظافتچی یا فحله یا آشقالچی نقشینده گورنده، اونا نه حیس ال وئریر! آیا همان گنج قیز یا اوغلان اللشمییجاخ کی فارسی نی لحجه سیز دانیشیب وتورکی آنادیلین دانسین!من بوتون تورک وآزربایجان سئون یونتمن (کارگردان) لریمیزدن ریجا الیرم بونون اوستونده ایشله سینلر!#یاشاسین_آذربایجان #یاشاسین_تورک
اورمو، زنگان واردبیللی قارداشلاریم وباجیلاریمنان ریجا الیرم اوز شهر لرین کارگردانلارین آدین تگ السینلر منیم تانیمادیغیم اوچون!
#آزربایجان_فدائیلری #آزربایجان #تورک #تورک_میللتی#اورمو_زنگان_اردبیل_بو_سس_تبریزدن_گلیر


text:
۲۷ ایل اؤنجه یاشادیغیمیز ۲۰ یانوار فاجعهسی ایله باغلی یئنی گؤرونتولر اوزه چیخیب.
موساوات .کام-اون وئردیی معلوماتا گؤره، گؤرونتولر فاجعهنین یاشاندیغی گونلرده تورکییهده چکیلسه ده، بیر سیرا سببلردن بو گونه دک یاییملانماییب.
فاجعهنی یاشادیغیمیز گونلرده سویداشلاریمیزین مسکونلاشدیغی تورکییهنین ایقدیر شهرینده آذربایجانین آجیسینا شریک اولماق و موستقیللیک موباریزهسینه دستک اوچون ایری میقیاسلی میتینگ کئچیریلیر. ایندیدک یاییملانمایان بو میتینگین گؤرونتولرینی ایستانبولدا فعالیت گؤسترهن «دوروکمئدیا» شیرکتی گوندهمه گتیریب. شیرکتین، ۲۷ ایل یایینلامایان بو گؤرونتولردن عبارت حاضیرلادیغی «قارداش آجیسی» سندلی فیلمی بو گئجهدن یاییملاناجاق.
مسئله ایله باغلی آچیقلاما وئرهن شیرکتین رهبری حسین آتام بیلدیریب:
«آذربایجانین موستقیللیک موباریزهسینی اؤز موباریزهلری حساب ائدن ایقدیرلیلار او زامانکی محدود ایمکانلاری ایله «۲۰ یانوار»قتل عامینا قارشی سسلرینی اوجالتدیلار. ایقدیرلیلارین«۲۰ یانوار» قتل عامی ایله باغلی ۱۹۹۰-جی ایلده گئرچکله شدیردیی، ایقدیر تاریخینین ان ایزدیهاملی میتینگی اولان بو آکسییانین گؤرونتولریندن یولا چیخاراق «قارداش آجیسی» آدلی سندلی فیلمی حاضیرلادیق. عینی زاماندا بو فیلمین ایشلهنمهسینده اساس هدفلردن بیری ده بو گؤرونتولرین تاریخده فیکسئدیلمهسیدیر. محض بو مسولیتله ایشلدییمیز «قارداش آجیسی» آدلی سندلی فیلمی بو گون و صاباح آذربایجان و تورکییه کاناللاریندا یاییملاناجاق. بیر داها عزیز آذربایجان خالقینا فاجعه موناسیبتیله باش ساغلیغی وئریر، ۲۷ ایل بویونجا اولدوغو کیمی، بو گون ده باجی-قارداشلاریمیز کدرلرینه شریک اولدوغوموزو بیلدیریریک».
«قارداش آجیسی» آدلی سندلی فیلم ۱۹ یانوار ۲۰۱۷-جی ایل تاریخده باکی واختی ایله ساعت ۲۳.۰۰-دا آذربایجانین «اینتئراذ» کانالیندا، ۲۰ یانوار ۲۰۱۷-جی ایل تاریخده (جومعه گونو) ایسه باکی واختیله ساعت ۲۳.۰۰-دا (ایستانبول ساعتی ایله ۲۲.۰۰-دا) تورکییهنین «اون۴» تو کانالیندا یاییملاناجاق.


text:
شهین باهر «شهرلرده توریسم یایما تخصصی کنفرانسیندا» دئدی: تبریزین مدنیت و تاریخی اولکه نین هانسی جهت و یولدان گئتمه یینده تاثیرلی رولو اولموشدور و بو مسئله تلویزیون و بوتون مدیا لار اوچون داها زنگین و محتوالی وئرلیشلر حاضیرلاماق دا بیر فرصت دیر.
تبریز بلدیه رئیسی دئدی: تبریزین تاریخی، مدنی و طبیعی توریستی جاذبه لرینی تانیتماق، اؤلکه توریسم سیاست لرینین دوغرولتوسوندادیر.
شهین باهر دئدی: «تبریز2018» فقط یئرلی، محلی و تقویمی بیر مناسبت دئییل بلکه بیزیم شهر و اولکه میز اوچون اهمیتلی فرصت دیر که نئچه ایل چالیشمادان سونرا الیمیزه چاتیب دیر.


text:
تۆرکیه اوروپانینگ اوچوشلارینا اولی قۇشانت قۇشدی
تۆرکیه هۇواچیلیق پوداغیندا اولی اؤسۆش ادیأر
تۆرکیه اوروپانینگ هۇوا یۇلاغچیلیغی نینگ حۇوپسوزلیغی قوراماسی نینگ (یوروکنترل) برن ماغلوماتینا گؤرأ ۲۰۱۷-نجی ییلینگ دکابر آییندا اوروپانینگ اوچار ترافیگینه اینگ کؤپ قۇشانت قۇشان یورت بۇلدی.
اوروپانینگ اوچار ساپاری سانی دکابر آییندا ۱.۹ گؤتریم یۇقارلادی.
هۇا ترافیگینه اینگ کؤپ قۇشانت قۇشان ایلکینجی ۵ یورت اسپانیا، تۆرکیه، لهستان، قناری آدالاری و پرتقال بۇلدی.
تۆرک هۇوا یۇللاری بو پوداقدا یورووینگز هۇوا یۇللاریندان سۇنگ ۱۱۶ تأزه اوچار ساپاری بیلن ایکینجی یری ایه له دی.
قۇنالغالاردان اوچان اوچار سانینا گؤرأ ایستامبول ینگ آتاتۆرک قۇنالغاسی ۵۹۵ اوچار بیلن دؤردۆنجی بۇلدی.
اینگ کؤپ اوچار ساپارینی قورانلار آراسیندا رایان ایر گۆنلۆک ۱۶۸۳ اوچار ساپاری بیلن بیرینجی بۇلدی، تۆرک هۇوا یۇللاری ۱۲۱۴ اوچار ساپاری بیلن اوروپادا ایکینجی شرکت بۇلدی.
پگاسوس گۆنلۆک ۴۲۹ اوچوش بیلن ۵۰ هۇایۇلی شرکتینگ آراسیندا اوروپادا ۱۳-نجی بۇلدی.
آتاتۆرک قۇنالغاسیندا یۇلاغچیلارینگ سانی دکابر آییندا 15.9 گؤتریم یۇقارلادی و بو پوداقدا اوروپانینگ اینگ چالت یۇقارلان قۇنالغاسی بۇلدی.


text:
اوروپا تاریخی
آوروپا تاریخی — آوروپا قیطعهسینده یاشایان خالقلارین قدیم زامانلاردان اعتباراً گۆنوموزه قدر داوام ائتمیش تاریخینی احاطه ائدیر. آرخلوژی(باستان شناسلیق) قازینتیلاری نتیجهسینده آوروپادا ایلک اینسان مسکنلرینین میلاد دان اونجه اوّل ۳۵.۰۰۰ ایل اوّل یاراندیغینی گؤستریر. قدیم یونانلا یاناشی میلاددان اوّل ۸-جی عصرده یارادیلمیش روم کراللیغی دؤورونون ان چاغداش مدنییتلاریندان حساب اوْلونوردو. قدیم یونان و قدیم روم دؤولتلری چاغمیزین ۴-جو عصریندن باشلایاراق داغیلماغا باشلامیش، همین عصردن اعتباراً مسیحیّت دینی آوروپادا اؤز ائتکیینی گوچلندیرمیشدیر.
اورتا عصرلرین اووهلرینده آوروپادا دۇرغونلوق دؤنمینه داخیل اوْلموشدور. یاخین شرق و آسیادا یاشایان بیر چوْخ خالقلار تکنیکی و مدنی نالیتلرینه گؤره آوروپا خالقلارینی آرخادا قویماغی باچارمیشلار. یئنی دؤورودن اعتباراً باشلایان رونسانس و رفورماسی کیمی حرکاتلار، آوروپانین ساواش، ایقتیصادی، دموکراتیک و تکنیکی یؤنده اینکیشاف ائتمهسینه سبب اوْلموش و قیسا مدتدن سوْنرا اینکیشاف تمپی و مدنی سوییهسینه گؤره آوروپا دیگر قیطعهلردن اۆستون بیر مؤقعده قرارلاشمیشدیر. بۇ اۆستونلوکلریندن ایستیفاده ائدن آوروپا خالقلاری، دیگر قیطعهلرده کولونیلار یاراتمیش و همین قیطعهلرده اوْلان طبیعی ثروتلری تالامیشلار. الده اوْلونان کۆتلوی(توده) گلیرله، سوسیال دۇروملرینی داها دا یاخشیلاشدیران، آوروپا خالقلاری دیگر قیطعهلرده یاشایان خالقلارین اینکیشافدان گئری قالماسینا سبب اوْلموشلار.
۲۰-جی عصره قدر ساواش و ایقتیصادی باخیمدان دۆنیادا رهبر مؤقعده اوْلان آوروپا خالقلاری، ۲۰-جی عصرده بۇ رهبرلیک یاریشیندا آمریکا بیرلشمیش ایالتلرینا مغلوب اوْلموشلار. آسیا قیطعهسینده اوّلجه ژاپون و گونئی کوره نین داها سوْنرا ایسه چین و هیندوستانین تکنولوژی و ایقتصادیات ساحهسینده آنیدن یوکسلیش الده ائتمهسی، آوروپا اۆچون یئنی رقیبلرین میدانا گلمهسینه سبب اوْلموشدور. آوروپانین ۲۷ اؤلکهسینین عضو اوْلدوغو، ۱۹۵۲-جی ایلده یارادیلمیش آوروپا اتفاقی ایقتصادیات، ایدخال و ایخراجات ساحهسیندهکی اۇغورلاریندان سوْنرا دۆنیادا بیر نؤمرهلی ایقتیصادی گۆجه چوریلمیشدیر.[۱][۲]


text:
بالتیک دنیزی
بالتیک دنیزی — قوزئی اوروپادا یئرلشن دنیز. سطحی ساحهسی (آدالاری اوْلمادان) - ۴۱۵ km². سۇ حجمی - ۲۱،۵ مین km³. بالتیک دنیزی اطلس اوقیانوسو حؤوضهسینه عاییددیر.
تاریخی[دَییشدیر]
بالتیک دنیزینین سطحی سوْن بوزلاشما دؤورو زامانی تماماً بۇز باغلامیشدی. ۱۴ مین ایل بۇندان اوّل بوزلاقلار اریمهیه باشلادی. دنیز سویو تخمیناً ۱۰.۳۰۰ ایل بۇندان اوّل بوغاز واسطهسیله مرکزی سوئد رایوندا بوْشلوقلاری دولدورماغا باشلادی. یوکسلن دۆنیا اوقیانوسی سوییهسی (تخمیناً ۷-۷.۵ مین ایل بۇندان اوّل) چاغداش دانمارک بوغازیندان بیر کئچید یاراتدی. بئلهلیکله، بالتیک دنیزی تدریجاً ایندیکی فوْرماسینا گلیب دۆشدو.
فیزیکی-جوغرافی گؤستریجیلر[دَییشدیر]
بالتیکا دنیزی آوروپانین قۇرو اراضیسینین درینلیینه داخیل اوْلور، روسیه ، ایستونی، لتونی، لیتوانی، لهیستان، آلمان، دانمارک، سوئد و فنلاندین ساحللرینی احاطه ائدیر.


text:
نئلسون ماندئلانین اؤزللیگی، حاقسیزلیغا اوغرادیغینا رغمن، گوجو یئیهلندیکده، اونا حاقسیزلیق ائدهنلره، اونا قارا گون یاشادانلارا قارا گون یاشاتماق یئرینه، هر کسین حاقی قوروناراق نئجه یاشاماغی اؤیرتدی. ماندئللانین پایی اؤلکهسینه، ساواشین دایاندیریلماغی، اؤلکهنی بوتون یان دورانلارین بیرلیگی ایله دوزلتمهلهری اولدو. نیفرتی ووجودلاردا آزالداراق، سؤندورمهیه چالیشدی.
بوگون؛ اورتا دوغو آدلانان بؤلگهده، حاقسیزلیغا اوغرایان طرفلر، اؤج آلماق آرزیسیلا یاشاییرلار. أللری بیر یئره یئتیشدیردیکده أللریندن گلهنی أسیرگهمیرلر. بو تکجه قوروپلار آراسیندا یوخ، بلکه تک-تک اینسانلارین آراسیندا دا یارانیر. حاقسیزلیغا اوغرایانلار گوجه یئتیردیکلری زامان، ایللر بؤیو ییغدیقلاری نیفرتی توپلومون اوستونه قوسورلار(بو کلمهنی ایشلتدیکده بوتون اوخوجولاردان عوذور ایسته ییرم، بون کلمهنی ایفاده ائلهیه بیلهجک باشقا کلمه تاپمادیم یازماغا). بؤلگهده یاشانانلار، اؤز توپلوموموزون ایچینده یاشانانلار هر دن آدامی ائله قورخودورلار کی، گلهجک نسیللرین یوز ایللر بویو بو نیفرتدن قورتولماغی دوشونمک اولمور.
گون گئتدیکجه، نیفرتلر داها چوخ آرتیر. ماراقلیسی بو دور کی، بو نیفرتی یاشادانلار هر دوشونجهنین آیدینلاری توپلوما داشیییرلار. اؤزلرینی موطلق گؤرن آیدین اینسانلار، نیفرتی تکجه اؤزلرینده یوخ، بلکه توپلوملاریندان دا یایماغا چالیشیرلار. او اوزدن ده، ساغ سولو، سول ساغی، میللتلر بیربیرلرینی، شاعیر-شاعیری، مودور-مودورو، یازیچی-یازیچینی، دوشمن اولاراق چئورهلرینه تانیتدیریرلار. هر دن دوشونورم، تاریخ بویو ایچ-ایچه یاشایان اینسانلار، نئجه بیر-ایکی ایلده قانلارینا یئریکلهییرلر. تکجه تاپا بیلدیگیم جاواب، قودرتی أله آلماق ایستهینلرین اوزوندن اولور. قودرتی یاشاماق اوچون، نیفرتدن یارارلانیرلار. قودرتی أله آلماغا، یاشادیغی یئرلرین یئترسیزلیکلرینی رقیبلرین بویونلارینا ییخیرلار. بو دورومدان قورتولماغین تکجه یولونو، دوشمن تانیتدیردیقلاری رقیبلرین یوخ اولماغیندا گؤرورلر.
باتی اؤلکهلری، بو سورونو اؤز آرالاریندا، بئله چؤزوبلر: هئچ بیر گوج یئیهلهنن ایستهین گوجلری بیر یوللوق سیلمک اولماز. سیلمهیه چالیشماق، یاشادیقلاری یئرلرین ابدی اولاراق، چاتیشمالاردا یاشادار. اونلار، اؤز آرالاریندا گئرچکلری گؤروب، گئرچکلرین اوستونده اؤزلوکلرینی اولوشدوردولار. بو اولوشوم، باتینین آیاغ اوسته قالماغینا ندن اولدو. دوغونو گوجلری آلتینا چکمهیه ندن اولدو. اؤزلرینی وارسایییب، اؤزگهلرین گئرچکلرینی بیلهرک، وارساییب، اؤزگهلره اؤزلرینی یوخ سایدیرماغا ندن اولدو.
یالنیش دوشونمهیین، باتینی هر نهیه سبب اولان گؤرستمهیه چالیشمیرام. اونلارین نئجه اؤزلرینین گئرچکلرینی گؤردوکلرینی وورغولاماغا چالیشیرام. بیزلرین اؤزوموزو اولدوغوموز کیمی گؤرمهیه سسلهنیرم. بیری تاپیلیب دئیه بیلر، "قارداش سن اؤزون هر نه جور گؤرمک ایستیرسن گؤر، کیم دیر سنین قاباغیوی آلان". هر کسین اؤز گؤروشو اولاجاق، بیز ایستهسک ده ایستهمهسک ده! بیزیم بیزلیکده گؤروشوموزون اولوشماسینا، بوردا یاشایان هر کسیمین گؤروشو گرکلی دیر.


text:
نعم، لو لم یشترط استحق الرجوع بالأرش المستوعب
بلی، ساتیجی، عیبلردن برائتی شرط ائتمهسه ایدی، مشتری، بوتون ثمنی احاطه ائدن ارشی اوندان آلا بیلردی. (هر حالدا بیع صحیحدیر، عیبلردن برائت شرط اولورسا، مشتری بیر شئی آلانماز آما شرط اولماسا، بوتون ثمنی احاطه ائدن ارشی آلار.) ائله بونا گؤره (بیعین صحیحلیگینه گؤره) علما باطللیگه تعبیر گتیرمهییبلر. هرچند جناب محقق و باشقالاری ثمنه قاییتماغی قید ائدیبلر. بیر عدّه ده بو سؤزدن باطل اولماغی آنلاییبلار. لاكن بعضاً باطللیك منع اولونور بو دلیله كی مثمن مالیّتدن خارج اولماییب. هرچند قیمتی یوخدور. بو، بیعین باطللیگیندن اعمدیر. بیتدی. (بو ایراد وارید اولور كی آخی یعنی نهمنه مالیّتدن خارج اولماییب آما قیمتی یوخدور؟ دئمهبس دییهسن ملكیّتدن خارج اولماییب.)
بوردا دقّت اوچون نئچه مقام وار:
مسألهیه توخونانلارین بعضیسی آیدینلیقلا باطللیگه تصریح ائدیبلر: شیخ طوسی «المبسوط» كتابیندا، ابن ادریس حلّی «السرائر» كتابیندا و علامه «التذكرة» كتابیندا. اونلار بئله دلیل گتیریبلر: «قیمتی اولمایان شئیین بیعی جایز دئییل». بعضیلریده ثمنین عیناً مشترییه قایتاریلماسینی تصریح ائدیبلر. بونوندا ظاهری، باطللیگه حكم ائتمك آنلامیندادیر. ثمنی عیناً قایتارماق، باطل اولمادان عاغلاباتان دئییل. هامینین باطللیگه معتقد اولماقلارینا، بایاق قید اولان شهید اوّلین «الدروس» كتابینین عبارتی، كفایت ائدر: «[منجه، خرابلیق كشف اولان آندان بیع باطلدیر آما] جماعتین سؤزونون ظاهری باشدان باطل اولماسیدیر». آما شهید اوّل اؤزو، خرابلیق كشف اولان آندان، بیعین فسخ اولماسینا اینانیردی.
نتیجهده بیلیندی كی [بئلنچی بیعی] ارشله صحیح بیلن یوخدور. (هئچ كسی صحیح اولماسینا نظر وئرمهییب و دئمهییب كی ارش قایتارمالیدیر.) بلكه علامهنین «التذكرة»سینده سؤزونون ظاهری بئلهدیر كی مسلمانلار (حتّا سنّیلر) آراسیندا هئچ كس صحیحلیگه قایل دئییل. چونكی او اؤزو، «قیمتسیز شئی اوزره عقد قورماق اولماز»ا استدلال ائدیب بئلنچی بیعی باطل بیلیب و باطل بیلمگی شافعیّهنین بعضیسیندن نقل ائدیب: شافعیهلرین بعضیسی دئییر: «بئلنچی بیع باطلدیر نه بو سببه كی مالیّتی اولمایان شئی اوزره عقد قورولماز، بلكه ثمنین قایتاریلماسی بونا خاطردی كی ظلمی اؤزوموزدن رفع ائتمك ایستهییریك. (ساتیجی بیزه ظلم ائدیب و «هئچ نه» قارشیسیندا بیزیم پولوموزو آلیب.) بونا بنزیر كی مبیعین بیر قسمی ناقص اولاندا، ثمنین بیر قسمینه رجوع ائدیلر. (مثلا اون باتمان بوغدا آلیب پولون وئرمیشیك آما ساتیجی سككیز باتمان وئریب. ایندی ایكی باتمانین پولونو قایتارمالیدیر.) بو اختلافین فایداسی گئریده قالان قابیقلارین كیمه عاید اولماسیندا ظاهر اولور. هر كیمه عاید اولورسا مكانی او قابیقلاردا تمیزلهمك اونا واجیب اولار». بیتدی.
نعم، لو لم یشترط استحق الرجوع بالأرش المستوعب.
ولعله لذا لم یعبروا بالبطلان وإن ذكر المحقق وغیره الرجوع بالثمن وفهم منه جماعة بطلان البیع.
لكنه قد یمنع بعدم خروجه عن المالیة وإن لم یكن له قیمة، وهو أعم من بطلان البیع ، انتهى محصله.
ولا یخفى فیه مواقع النظر، فإن المتعرضین للمسألة بین مصرح ببطلان البیع - كالشیخ فی المبسوط ، والحلی فی السرائر، والعلامة فی التذكرة، معللین ذلك بأنه لا یجوز بیع ما لا قیمة له - وبین من صرح برجوع المشتری بتمام الثمن، الظاهر فی البطلان، فإن الرجوع بعین الثمن لا یعقل من دون البطلان.
ویكفی فی ذلك ما تقدم منالدروس: من أن ظاهر الجماعة البطلان من أول الأمر، واختیاره قدس سره
الانفساخ من حیث تبین الفساد.
فعلم أن لا قول بالصحة مع الأرش، بل ظاهر العلامة رحمه الله فی التذكرة عدم هذا القول بین المسلمین، حیث إنه - بعد حكمه بفساد البیع، معللا بوقوع العقد على ما لا قیمة له، وحكایة ذلك عن بعض الشافعیة - قال: وقال بعضهم بفساد البیع لا لهذه العلة، بل لأن الرد ثبت على سبیل استدراك الظلامة، وكما یرجع بجزء من الثمن عند انتقاص جزء من المبیع، كذلك یرجع بكل الثمن عند فوات كل المبیع.
ویظهر فائدة الخلاف فی أن القشور الباقیة بمن تختص حتى یجب علیه تطهیر الموضع عنها، انتهى.
بؤلوم :
یازار : صمد كامران قراملكي


text:
ارمنیستان-آذربایجان صولح پلاتفورماسی قوشونلارین تماس خطینده گئدن دؤیوشلرله باغلی بیانات یاییب.
صولح پلاتفورماسینین مطبوعات خیدمتیندن آپا-یا وئریلن معلوماتا گؤره، بیاناتدا بیلدیریلیر کی، صولح پلاتفورماسی ۴ ایول ۲۰۱۷-جی ایل تاریخینده جبهه خطینین فضولی ایستیقامتیندهکی آییرمالار نتیجهسینده قولیئوا صاحبهنین و اونون نوهسی ۲ یاشلی کؤرپه اولان قولیئوا زهرانین هلاک اولماسی، او جملهدن قولیئوا سروینازین آغیر یارالانماسیندان تأسف حسی کئچیریر: «بو حادثهلرین باش وئرمهسی ایکی قونشو خالق آراسیندا نیفرتین درینلشمهسینه و دوشمهنچیلیک حسلرینین گوجلهنمهسینه سبب اولور. ارمنیستان و آذربایجان آراسیندا آپاریلان دانیشیقلار پروسسینده کاردینال ایرلیلییشلر اولمادیقجا، ایکی دؤولت آراسیندا دهشتلی فسادلارا گتیره بیلهجک محاربهنین باش وئرمه احتیمالینی گئتدیکجه آرتیر. بونون قارشیسینی آلماق اوچون رئگیوندا صولحون و تهلوکسیزلیین برقرار اولماسینی ایستهین قوهلر، بین الخالق تشکیلاتلار تئز بیر زاماندا رئال آددیملارین آتیلماسی اوچون فعالیته کئچمهلیدیر. "ارمنیستان-آذربایجان صولح پلاتفورماسی" اولاراق، بیر داها جبهه خطیندهکی دهشتلی اولایدا هلاک اولان شخصلرین عائلهلرینه صبر دیلییر، بیر داها بو جور ایتکیلرین اولماماسی اومیدی ایله تئز بیر زاماندا مناقیشهنین صولح یولو ایله حل اولماسینا اوچون طرفلری آتشکهسه رعایت ائتمهیه چاغیریرق».


text:
اجتماع
لوگر ولایتیده ناتینچلیکلر باعث، اونلرچه عیال ایشلرینی ترک قیلگن
لوگر ولایتیده سابق دولت و نادولت ادارهلرده ایش قیلهدیگن عیاللردن بیرقطارینینگ ایتیشیچه، موجود ناتینچلیکلر باعث، وظیفهلرینی ترک قیلگنلر.
مروه و مریم ناملی ایکی عیال بیری دولت تشکیلاتیده 7 ییل فعالیت قیلیب و باشقه بیری چیت ایللیک بیر مؤسسهده ایش قیلگن، بیراق حاضر ایکاوی هم وظیفهلریدن وازکیچگنلر.
اوشبو عیاللر قیتهدن ایشگه باشلشلری اوچون حکومتدن امنیت تأمین ایتیلیشینی سورهیدیلر.
عین حالده، لوگر ولایتینینگ عیاللر ایشلری بوییچه ریاست باشلیغی شیما زرگرنینگ ایتیشیچه، ناتینچلیکلر یانیده، عایله ایچیده ناتوغری رسم و رواجلر باعث، عیاللر تشقریده ایش قیله آلمهیدیلر.
خانم زرگرگه کوره، اوشبو ولایتده ایشلاوچی عیاللر و عایلهلر آرهسیدهگی قیینچیلیکنی حل ایتیشده مدنی جماعهچیلیک ارهلشی ایجابی نتیجه بیرگن. شو یوزهدن، دولت و نادولت ادارهلرده فعالیت قیلهدیگن عیاللر سانی آز ایمس دیر.
سلاموطندارگه صحبت بیرگن لوگر حاکمی سوزلاوچیسی سلیم صالحنینگ ایتیشیچه، یالغیز قویاش جاری آیده 11 عیال دولت و نادولت ادارهلرده ایشگه تعیین ایتیلگن.


text:
گونئی آذربایجانین فاجعهسی – گیزلهدیلن تاریخ گونئی آذربایجان تاریخینین ان مورکب، حادثهلرله زنگین، عینی زاماندا ان چوخ تحریف ائدیلمیش دؤورلریندن بیری ده بیرینجی دونیا ساواشی و اوندان سونراکی ایللردیر. بو دؤور دونیادا اولدوغو کیمی جنوبی آذربایجاندا دا کسکین دؤنوشلرین باش وئردیی و عیبرت درسی آلینماسی باخیمیندان چوخ واجیبدیر. کولت. آذ …بیشتر بخوانید »
تورکجه
زئيتون دالى- پرده نين آرخاسيندا
توركيه نين “زئيتون دالى” آديندا سوريه نين قوزئيى اؤزَل ليك له “عفرين” بؤلگه سينده آپارديغى ساواش قونوسوندا چئشيدلى يؤنلردَن فرقلى باخيشلار ايره لى سورولوب. بو باخيشلارين چوخو، توركيه نين، آمئريكا ايله روسيه آراسيندا يارانان يؤنه تگى سَل (سياسى) دَنگه سيزليگ دن يارارلاناراق بلكه ده روسيه نين ياشيل ايشيغى ايله اؤز …بیشتر بخوانید »
صنم عبدالعظیم زاده
سئودا احدپور صنم عبدالعظیم زاده ۱۳۶۲ -نجی ایلده تبریز شهرینده دونیایا گؤز آچدی. آتاسی، یوسف عبدالعظیمزاده، بسته کار و آکاردئون سازینین اوستادی، صنمین ایلک موسیقی و پیانو معلیمی ساییلیر. ۱۳۷۸دن، صنم پیانو و موسیقی تئوریلرینی اوستاد فریدون پورناصح جنابلاری ایله اؤیرنمهیه باشلادی. ۱۳۸۲ -نجی ایلده، «تبریزین سمفونی کروسونا» قاتیلاراق سولفژ …بیشتر بخوانید »
بوگون ۱۷ ژانویه مدینه گلگون خانیمین دوغوم گونودور
علی اکبرزاده مدینه نورالله قیزی ( مدینه گولگون ) آزربایجان خانیم شاعیری دیر . مدینه خانیم گولگون ١٩٢٦-جی ایل ژانویه نین ١٧-سینده باکی شهرینده آنادان اولموشدور . ابتدایی مکتبی باکی دا بیتیریب ١٩٣٨-جی ایلده آیله سیله بیرلیکده گونئی آزربایجانا اردبیل شهرینه کوچوبلر . سونرا تبریز شهرینده یاشامیش . ١٩٤٥ و …بیشتر بخوانید »
پیشه وری نین میراثی و آزربایجان
21 آذر آزربایجانین چاغداش تاریخینی ان فخر ائدیجی و شرف زیروه سی دیر. بو گون و اونون آنلامی بیزه میلی سیاسی اولاراق بؤیوک پیشه وری نین بوراخدیغی بؤیوک و شانلی بیر میراثدیر. بو میراثین آدی “میلی حؤکومت” یعنی “میلی دؤولت و میلی دؤولتچی لیک دوشونجه سی” دیر. میلی حؤکومت بیر …بیشتر بخوانید »
گئدیپ آزاد یاشاماق ایسته ییرم
آغلار-گولر آیین لاپ طراوتلی گونلری ایدی. چؤل-باییر یاغان یاغیشین ائتکیسیندن قهقهه چکمهیه باشلامیشدی. چمنلیکده گؤبلکلر یاغان یاغیشدان ایسلانماسینلار دئیه، چتیرلرینی آچمیشدیلار. قوشلار بوداقدان بوداغا اوچوشوب یازین گلمهسینین موشتولوغونو آغاجلارین قولاقلارینا پیچیلداییب، اونلاری آییلتماغا چالیشیردیلار. کؤچری قوشلار گونئی بؤلگهلرده هاوانین دؤزولمز درجهده ایسینماسینا باخاراق، قاییدیب گؤلون قیراغینداکی اوتلوقدا یووالارینین سیل سوپورونه …بیشتر بخوانید »
۱۰ آذر، نیگار خیاوی نین دوغوم گؤنؤ
اون ایل بوندان قاباق، 1383، نیگار خیاوی «شهَرین جیریغیندا نیگار…» آدلی شعر کیتابینی یاییدی. اون ایل سونرا ایسه، 1392ده، رقیه کبیری «ایچیمدهکی قیز» آدلی حیکایه توپلوسونو یاییما بوراخدی. ایکی دَیرلی یازارین آدلارینی چکدیییمدن باشقا کیتابلاری دا اولموش، اولاجاق دا؛ اورهکدن ایستهییمدیر بو. ایکی تورک قادین، ایران چرچیوهسینده چالیشان صنعتچیلردیر بونلار. …بیشتر بخوانید »
وطنداش جمعیتی
“وطنداش جمعیتی ” اؤز حقوق و گؤرولرینی درک ائدیب ،بیرگه یاشاماق اوچون کؤنوللو ، سوروملو و آزاد بیر توپلوما دئییلیر. بئله بیر توپلومدا، توپلوم چیخارلاری و بیرلیکده کؤنوللو اولاراق یاشاماق ،تمل آلیناراق حقوق اگمنلییی واردیر. وطنداش جمعیتی “شکیلسیز بیر جمعیتی”شکیللندیرن ،اونا حقوقی بیر کیملیک وئرن ،فردی توپلوم قارشیسیندا و توپلومودا …بیشتر بخوانید »
آزربایجان معنوی دونیاسی و بو دونیانی درک ائتمه ین ترانسفئرلر
هر بیر توپلوما تای آزربایجان توپلومودا اؤزونه اؤزگو بیر دوشونجه سل _کولتورل مئیدانا صاحیبدیر. و چالیشیر کی وار اولان قونولاری و سورونلاری بو آلاندا اله آلاراق حل ائتسین. بونا آزربایجان معنوی دونیاسی یا تورك آزربایجان محورلی دوشونجه سیستئمی و… دئمک مومکوندور. بو آلاندا اولان بوتون دوشونجه، داورانیش و فعالیت لر …بیشتر بخوانید »
عباس لیسانی نین سون یازقی سی آزربایجان میلی حرکتیندن
یوجه تانرینین آدی ایله سالام اولسون اولو آذربایجان تورک میللت ینه. آلقیش گئنیش دوشونجه لره و بؤیوک اوره کلره. باش اَییرم یوردومون دؤرد بیر بوجاغیندان، شهرلردن، کندلردن هابئله اوبالاردان، تماس توتوب و بو کیچیک قوللوقچولاری ایله جمعه گونو ۱۳۹۶/۸/۲۶ دا یاخیندان گؤروشه جکلرینی وورغولایان اینسانلارا. او بؤیوک اینسانلارکی بو کیچیک …بیشتر بخوانید »


text:
صدیقه خانیم عدالتی نین قلم انجومنی نین ایکینجی قورولتاییندا دبیرلر هیئتی نین ایکی ایللیک فعالیت گوزاریشینی اوچ باشلیق آلتیندا وئردیلر:
1- عوضولوک مسئله سی
2- ایداره شکلی
3- عومومی روابیط
1-1 انجومن 2 سپتامبر 2011 ایلینده قورولدوغوندا 26 مؤسس عوضو ایله ایشه باشلامیشدی، بونلارین 19 نفری بیریمینجی قورولتایدا شیرکت ائتمیشدیلر.
ایلک مؤسس عوضولردن:
9 نفر عوضولوک حقینی وئرمه یَرک استعفا ائتمیشدیلر. عوضولرین 7 سی پاسیو و هیچ بیر دلیل گؤسترمه ییب و مالی مسئولون اویه لیک حقلرینی وئرمه لرینه داییر یازدیغی مکتوبلارا دا هیچ بیرعکس العمل گؤسترمه میشلر. 2 نفر ایسه عوضولوک حقلرینی وئرمه یی مشروط قبول ائدیب و آشاغیداکی شرطلری ایره لی سوروموشدولر:
- انجومنین آدی قورولتای تشکیل تاپمادان اؤنجه دییشمه لیدیر
- تکلیف ائتدیکلری عوضولرین ایفتیخاری عوضو اولاراق قبول ائدیلمه سی
- انجومندن استعفا ائدن عوضولرین تکرار انجومنه دؤنمه لری
1-2 انجومنین عوضولریندن 7 سی آشاغیداکی دلیل لره گؤره استعفا وئریبلر:
- سایتین دیلی نین آغیرلیقلا فارسجا اولماسی
- انجومنین آدی
- انجومنه آلینان بعضی عوضولرین خصوصی یاشاملارینا اعتراض
- عوضو آلما شکلینه اعتراض
- مقاله لری نین انجومنین سایتیندا نشر ائدیلمه مه سی
- انجومنین ایداره شکلینه اعتراض
1-3 انجومنین ایکینجی قورولتاییندا 28 رسمی عوضو واردیر. بونلارین 23 قورولتایدا شیرکت ائتمیشدیر.
2- انجومنین بیرینجی دؤره ده ایداره شکلی:
2-1 انجومن ایلک رسمی قورولدوغوندا 8 نفر دبیرلر هیئتی اولاراق سئچیلمیشدی. بونلارین ایکیسی علی البدل و 6 سی رسمی عوضو ایدی. علی البدل عوضولرله رسمی دبیرلر هیئتی عوضولری آراسیندا هیچ بیرفرق یوخدو. علی البدل آدی ایله سئچیلن عوضولر ده عینی رسمی عوضولر کیمی دبیرلر هیئتی نین بوتون ایجلاسیندا شیرکت ائدیب و بوتون حقلره صاحیب ایدیلر.
دبیرلر هیئتی نین ایکی عوضوو رسمی شکیلده استعفا وئریب و بیر هیئت عوضوو ایسه عوضویت حقینی وئرمه یه رک انجومندن آیریلمیشدی.
2-2 انجومن آدینا توتولان بوتون تصمیملر، یازیلان بیانیه لر، قبول ائدیلن عوضولر دبیرلر هیئتی نین رأیی و چوخونلوغونون تأییدی ایله اولموشدور. عوضو توتما تمامأ اساسنامه نین بلیرله دیگی قانون و چرچئوه ده اولوب و دبیرلر هیئتی نین چوخونلوغونون تأییدی ایله اولموشدور.
3-2 انجومنین 4 نفرلیک تحریریه هیئتی و وظیفه لری:
سایتدا یایینلانماق اوچون گؤندریلن یازیلاری فرقلی دیللرده: اینگیلیسجه، فارسجا، آذربایجان تورکجه سینده ائدیت ائتدیکدن سونرا یازیچی سینا گؤندریلیب، تأیید آلدیقدان سونرا سایتدا نشر ائتمکدی.
تحریریه هیئتی نین باشقا وظیفه سی ده، یازیلاری محتوالارینا گؤره (انجومنین پرنسیپلرینی ایخلال ائدیب ائتمه مه لرینه باخاراق) تدقیق و سایتدا نشر ائدیلمه لرینه نظر وئرمک اولموشدور.
2-4 انجومنین ایمضاسینی داشییان مکتوبلار و یازیلارین هامیسی دبیرلر هیئتینین چوخونلوغونون تأییدی ایله نشر ائدیلمیشدیر.
3- عومومی روابیط و یا خلق ایله ایلیشکیلر:
اوچ شکیلده تحقق تاپمیشدیر:
3-1 فیس بوک طریقی ایله
3-2 انجومنین و آرادا بیر دبیرلر هیئتی نین شخصی مئیل صاندیلقارینا گلن مکتوبلار
3-3 تلفن واسیطه سی ایله
عوضو لرایله گؤروشمه لر عمومییتله تلفن واسیطه سی ایله و دبیرلر هیئتی مسئولو طرفیندن اولموشدور. فیس بوک گؤروشمه لری تبلیغات مسئولو طریقی ایله و مئیللره جواب دبیرلر هیئتی نین مسئولو، سایت مسئولو، مالی مسئول و روابط عومومی مسئولو طرفیندن اولموشدور.
تکنیکی مسئله لر خاریجنده انجومنه گلن انتقادلار، اعتراضلار و سوآللار دبیرلر هیئتی نین مشورتی ایله جوابلاندیریلمیشدیر.
بیرینجی دؤره قلم انجومنی نین ایداره سی دبیرلر هیئتی نین چوخونلوغونون 100% ایشتراکی، عوضو توتما و انجومنین آدینا توتولان تصمیملرده تأییدی و تمامأ اساسنامه نین قانونلارینا گؤره شفاف شکیلده اولموشدور.
علیرضا اصغر زاده بی:
بو گونه قده ر "دونیا قلم انجومنی"نه عوضو اولا بیلمه میشیک. بئله کی، اولار بیزی نه قبول و نه رد ائتمیشلردیر. بلکه بونون علتی ده بیزیم انجومنین آدی و عونوانی دیر، و یا سیاسی بیر دلیلی واردیر کی شاید ایرانا بو بارده توضیح وئرمه مجبوریتینده قالا. بیزیم اوچون دونیا قلم انجومنی نین انتلکتوئل جنبه سی چوخ مهم دیر. بیزلر اولاردان ایستفاده ائدیب و اؤز انجومنی میزی ایرتجاعی فیکرلردن تمیزلمه لییک. دئمه ک سؤز و دوشونجه آزادلیغینی اساس آلیب و دونیا قلم انجومنی نین مترقی اصل لرینی او جمله دن "لائیسیته" اصلی نی آذربایجان افکارعومومی سینین ایچینه آپارمالییق و عرقچیلیق، سکسیم ... ایله مبارزه آپارمالییق. بو موضوع لارا سمینارلار برپا ائدره ک گئنیش شکیلده شفافلیق گتیره بیله ریک.
سودابه خانیم اردوان:
بیز بیرینجی دفعه آذربایجان قلم انجومنی نی قوروب، اداره ائله دیک و بوگونه گتیریب چاتدیرا بیلدیک. بو ایش هئچ ده راحات اولمادی، چونکو ایکی ایل ایچینده هرطرفدن، فشار، تهمت و سو تبلیغاتا معروض قالدیق و بو شرطلر آلتیندا ایشیمیزه دوام ائله دیک. دبیرلر هئیاتی نین فیکری فرقلرینه رغمن اینانیرام کی بو وظیفه میزیی بؤیوک فداکارلیق و ایناملا قاباغا آپارا بیلدیک.
لیلا خانیم مجتهدی:
هئیات دبیرلر ایچینده اولماغیم منیم اوچون چوخ دیه رلی و باها بیچیلمه ز بیر تجروبه سایلیر. بیرینجی ایلده انجومن سایتی نین مسئولو و اونون فیس بوک صحیفه سینده دواملی حضورو اولماسینی ساغلاماق و تبلیغات آپارماق و عومومی روابیط ین مسئولو ایدیم. سونرالار اولا بیلر کی فیس بوک دا بیر صحیفه آچیب و قلم انجومنی میزین تبلیغاتی ایشلرینی اورادا قاباغا آپارا بیله ک.
شیوا فرهمند:
انجومنین مالی مسئولو، تحریریه هئیاتی عوضو و سونرآدان انجومن سایتی نین مسئولیتینی قاباغا آپاردیم. انجومن سایتینی تماما دئیشدیردیم، چونکو قاباقکی سایت یئترسیز ایدی و چوخلی وقت آپاریردی. سایتی دوزلدیب و کد لارینی یازماق ایکی آی وقت آپاردی. بوردا قئید ائله مه لییه م کی، دوستوموز محمد رضا بی اردبیلی مطلب گؤندرمک ده منه چوخ یاردیم ائله دیلر، و علاوه ائله مه لییم کی، گئچن ژانویه آییندان بوگونه قده ر انجومنین سایتینا 17 مین 400 نفر موراجیعه ائله میشدیر. دوستلارین قلم انجومنی بارده نظرلرینی بیر مسئله یه جلب ائلمه ک ایسته ییرم، بو مسئله قلم انجومنیمیزین قالماسی و تداوم تاپماسی اوچون چوخ مهم دیر:
پن سیاسی بیر تشکیلات دئیل. پن دونیا گؤروشو و دونیا باخیمی بیرلیگی یئری ده دئیل. پن ده، مسلمان دا، مسیحی ده، یهودی ده، مارکسیست ده، دینسیز ده، ایسته ر سرمایهدار، ایسته ر دیلنچی ده، بیر یئرده ییغیلیب سؤز آزادلیغی اوغروندا چالیشا بیلرلر. پن ده، عضولرین بیر- بیری ایله دوشمنلییه یئر یوخ، بیر - بیرینین سؤز آزادلیغینین قورماغی یئریدیر.
دونیا پنینین مرامنامهسینده دئیلیر: "پن عضولری هر زامان میللتلر آراسیندا خوش نیت و قارشیلیقلی حؤرمت نامینه بوتون تأثیر گوجلریندن استفاده ائتمهلیدیرلر: اؤزلرینی ایرقچیلیغی، صینفی و میللی دوشمنچیلیکلری محو ائتمک اوچون اللریندن گلنی ائتمهگه و تک بیر اینسانلیغین یاشادیغی تک بیر دونیا ایدهآلینی یوکسلتمهگه حصر ائتمهلی دیرلر. پن عضولری مومکون اولاندا اؤز اؤلکهلرینده، توپلوموندا، و بوتون دونیادا وار جدیتلری ایله افاده (بیان) آزادلیغینینین بوغولماسی قارشیسیندا دایانمالیدیرلار".
هئیت دبیرلردن سوآل و جوابلار:
- آراز بی فنی هرکسین اؤزونو تانیتدیرماسینی ایسته دیلر، هادی بی قاراچای و عبدالله امیر هاشمی بی ایران کلمه سینین انجومنین عونوانیندان قالدیریلماسینی ایسته دیلر. سئویل خانیم سلیمانی سورگون کلمه سینین سیاسی بیر آغیرلیغی اولوغو اوچون قالدیرلماسی لازیم دیر، دئدیلر. انجومن کلمه سینین یئرینه "درنک" کلمه سی قویولسون اؤنریسی ده اولدی کی، نتیجه ده همان انجومن کلمه سی تثبیت اولوندی.
- شیوا بی: دبیرلر هئیاتی حاقدا انجومنینی سایتیندا یئترین قده ر معلومات واردیر.
- صمد بی پورموسوی: بو مسئله یه کولتورل نظریندن باخماق لازیم. دونیایا اؤزوموزو نئجه تانیتدیرا بیلریک. تبت مسئله سی و یا اویغور مسئله کیمی. سورگون یئرینه ماهاجیر ده دئیله بیلر.
- محمد بی آزادگر: انجومنین آدینا ایستقلال و فئدرالیسم مسئله سینی قاتماماق لازم. بیز اگر سعید متین پورون آزادلیغینی ایسته ییریک بونو هانکی دولتدن ایسته ییریک بو آچیق و آیدین بیر مسئله دیر.
- حسین بی انور حقیقی: بو مسئله نی اوزآلتمامالییق چونکو قلم انجومنی نین آدی بیر "سازش" اولاراق آلینمیشدیر، یعنی بو آد بیر"اجماع" اولاراق قبول ائدیلمیشدیر. آیریجا بو آد تحمیل ده ائدیلمه میشدیر.
قورولتایین بو بؤلومونده چوخلی موباحثه لر گئتدی و حتی بعضن عصبیت فضاسی دا یاشاندی. خصوصا ایران کلمه سی بارده چوخلو حساسیت لرده واردی. سونوندا، یوخاریداکی قئید اولونان موباحثه لری بیر نتیجه یه یئتیرمک اوچون سس وئرمه اصولونا گئدیلدی و نتیجه ده انجومنین آدی و عونوانی ابقاء اولوندو.
قورولتایین ایکینجی گونو
ایکینجی گونده 21 عوضو قورولتایا قاتیلدی. بو گونده بیر نئچه تکلیف مطرح اولوب و تکلیف لر عومومی اولاراق 3 باشلیق آلتیندا بلیرله نمیشدیر.
1- عوضویت حقینین بلیرلنمه سی. بو بارده ایلده 30 یورو هر عوضو اوچون تعیین اولوندی. تورکیه و آذربایجان جمهوریتنده یاشایان عوضولر اوچون سمبولیک و مینیموم بیر مبلغ تعیین اولوندو.
2- قورولتای ایلده بیر و دبیرلرهئیتی ایکی ایلده بیر سئچیلمه لی. بئله کی دبیرلرهئیاتی نین یاری عوضولری هر ایل یئنی لنمک شرطی ایله دئیشدیریلدی. آیریجا دبیرلر هئیاتی 5 نفر اولاراق تعیین اولدو و علی البدل عضولر ایسه تماما قلدیریلدی.
3- انتخابات اساسنامه یه گؤره هر زامان گیزلی اولمالیدیر اصلی تائید اولوندی.
یئنی دبیرلرهئیاتینین سئچیلمه سی
دبیرلر هئیاتی اوچون آنجاق 3 نفر اؤزلرینی کاندید گؤستردیلر و ائله هر اوچوده قلم انجومنینین یئنی دبیرلر هئیاتی اولاراق سئچیلدیلر. خانیم آیدا امیر هاشمی، صمد بی پور موسوی و علی بی قره جه لو قلم انجومنی نین یئنی دبیرلر هئیاتی اولاراق سئچیلدیلر.
حؤرمتله
دبیرلر هئیاتی
15 سئپتامبر 2013


text:
چوواشیستان
چوواشیا، چوواش جمهوریتی، (اینگیلیس دیلی:The Chuvash Republic
؛ روس دیلی:ЧyBáшckaя Pecпýблиka
؛ چوواشجا: ЧăBaш Pecпyблиkи، تلفظ: چاوَش رسپوبلیکی)روسيه فدراسيونونا تابع بیر جمهوريت دیر. پایتختی چبوکساری شهری دیر.
روسجا و چوواش تۆرکجهسی چوواشیانین رسمی دیلیدیر.
تاریخی[دَییشدیر]
چواشیانین اوتراقلاری و یئرلری 1551 جی ایلده روسیه ایمپراتورونون طرفیندن ایشغال ائدیلدی. و او دؤوردن باشلانان، تزار حوکومتینین موستملیکه سیاستی، چوواش خالقینی آجین اجلیق حاله سالدی. ان محصولدار توپراقلاری اللریندن آلیب و بونا گؤره چوواش مسیحیلیگی قبول ائتمه مجبور اولموشلار.
اهالیسی[دَییشدیر]
2002 عمومی سایسی اساسینه چوواش رسپوبلیکاسینین 1.313.754 نفر یئرلیسی وار.[۱]


text:
گونئی چین دنیزی
گونئی چین دنیزی (شابلون:Lang-ms, شابلون:Lang-vi, چینجه: 南海, شابلون:Lang-id)—بؤیوک اوقیانوسیندا شرقی آسیا، هیندچین یاریماداسی ایله پولاوان ، لوسون ،کالیمانتان و تایوان آدالاری آراسیندا یرلشیر. ساحهسی ۳،۵۳۷،۲۸۹ km² ،ان درین یئری ۵۵۶۰ متر، اوْرتا درینلی ایسه ۱۰۲۴ متر تشکیل ادیر. تِمپراتورو فوْریه آییندا شیمال حیصّه ده ۲۰،۵ س،جنوبدا ۲۷،۵ س -دیر. آگوست آییندا ایسه هم شیمال و جنوبدا ۲۸-۲۹ س تشمیل ادیر. یای و پاییز آیلاریندا بؤلگه موسسونلارین تأثیرینه معروض قاللیر. موسسونلار دؤنهمینده گۆجلو تایفونلار باش وریر. بودا گمیلرین اۆزمهسینه اؤز منفی تأثیرینی گؤستریر. عموماً گؤتوردوکده ایسه دنیز چین،روسیه و ژاپون گمیلری اساس مشروطلارینداندیر. دنیزدن کچهن یول اؤزونون قیسالیغی و تهلومهسیزلیگی ایله فرقلنیر. سینقاپور بوغازی ایله حرکت ادن و شرقی آسیا ایستیقامتینده یؤنهلهن گمیلرین اکثریتی دقیقاً بۇ دنیزین اراضیسیندن کچیر. دنیز داخیلینده یئرلهشن آدالار اساساً مرجان مششهلی ریفلر،آتوللارلا زنگیندیر. سویون دۇزلوغو ۳۲-۳۴ ‰ آراسی تشکیل آدیر.
ایری کؤرفزلری بوکبو،سیام و خاینان و ... دنیز بیولوژی رسورسلارلا زنگیندیر. بورادا تونچ ،ساردینیا و سلد بالیقلاری داها چوْخ یاییلمیشدیر. اساس لیمانلاری بانقکوک (تایلاند)،خایفون ،خوشیمین (ویتنام)، سیوقان ،قوانجژوو (چین)، مانیلا (فیلیپین).
قایناق[دَییشدیر]
بؤلمه:دنیزلر بؤلمه:ساکیت اوقیانوسین دنیزلری بؤلمه:چین دنیزلری


text:
ای مقدس مسکنیم، ای شانلی آذربایجان! بیز سنینله فخر قیللیق یئر اوزونده هر زامان. قوی وار اولسون ای وطن، اصلان صفت اوغلانلارین! اؤپسون آلنیندان آنا! اونلار سنین، سن اونلارین. *** ای اولان جوشغون اورهکلر قانی آذربایجان! قلبلر دریاسینین طوفانی آذربایجان! ای اولان شئرلر مکانی، قهرمانلار مسکنی، بسلهین قوینوندا ستارخانی آذربایجان! ای قیلان ناحقه قارشی قهریلن دائم قیام، قالدیران ظالیملره عصیانی ...Read More »
سحره دوغرو گئدهن کاروان / مظفر درفشی
سحره دوغرو گئدهن کاروان مظفر درفشی قرینهلر اوزونو، گؤزو یولدا قالانلار، آزادلیق حسرتیله اورهیی چیرپینانلار، آل شفقله، سحرله، عهد و پیمان باغلاییب قارانلیغا، ظولمته باش ایمهین اینسانلار، ناحقّه، ظولمه قارشی داییم قیام ائدهنلر، چکینمهییب اؤلومدن، ووروشان قهرمانلار، قلبین توتوب الینده یولا ایشیق سالانلار… اوزاقلاردان گلیرلر، اولوب کاروان گلیرلر؛ بیر اللرینده بایراق، بیر اللرینده مشعل. اونلارین همهمهسی، آیاقلارینین سسی، اود پوسگورن ...Read More »
آذربایجان / مظفر درفشی
آذربایجان مظفر درفشی ای اولان جوشغون اورهکلر قانی آذربایجان! قلبلر دریاسینین طوفانی آذربایجان! ای اولان شئرلر مکانی، قهرمانلار مسکنی، بسلهین قوینوندا ستارخانی آذربایجان! ای قیلان ناحقه قارشی قهریلن دائم قیام، قالدیران ظالیملره عصیانی آذربایجان! ای کئچن حقین یولوندا باش و جانیندان مدام، ذکر اولان دیللرده دائم شانی آذربایجان! ای رشادت منبعی، آزادهلیک سرچشمهسی، عزت و شان و شرف میدانی آذربایجان! ...Read More »
“عليقلي كاتبي” مظفر درفشي و باشقا دوستلارینین دیلیندن
“عليقلي كاتبي” مظفر درفشي و باشقا دوستلارینین دیلیندن ایضاح: آذربایجانیمیزین ادبی و مدنی شخصیتلریندن بیریده اوستاد علیقلی کاتبی(آغ قوش) اولموشدور. او عؤمورونون بؤیوک بیر حصهسینی ادبیات، اینجه صنعت و مطبوعاتیمیزین انکشافی اوغروندا زحمتلره قاتلاشان ضیالیلاریمیزدان ایدی کی تاسفله بیر چوخلاری کیمیاونودولماقدادیر. حال بو کی، گنج نسلیمیزین ایستر ادبیات و اینجه صنعت ساحهسینده و ایسترسهده مطبوعات تاریخیمیزده زحمت چکیب و اونلارین ...Read More »
آذربايجان/ مظفر درفشی
آذربايجان مظفر درفشی اي اولان جوشغون اورهکلر قاني آذربايجان! قلبلر درياسينين طوفاني آذربايجان! اي اولان شئرلر مکاني، قهرمانلار مسکني، بسلهين قوينوندا ستارخاني آذربايجان! اي قيلان ناحقه قارشي قهريلن دائم قيام، قالديران ظاليملره عصياني آذربايجان! اي کئچن حقين يولوندا باش و جانيندان مدام، ذکر اولان ديللرده دائم شاني آذربايجان! اي رشادت منبعي، آزادهليک سرچشمهسي، عزت و شان و شرف ميداني آذربايجان! ...Read More »


text:
تورک قیزی آیی قوربان بایرامیندا اوچ قاره ده قوربان پایی پایلایاجاق
تورک قیزیل آی جمعیتینین باش مودیری کرم کینیک تشکیلاتین هر ایل قوربان بایرامیندا اولدوغو کیمی، بو ایل ده "قیزیل آی قوربان مئدلی" ایله قوربانلارین کسیلهجگینی سؤیلهدی.
تورک قیزیل آیی قوربان بایرامیندا اوچ قاره ده 31 اؤلکهده 60 مین قوربان پایی پایلاماغی پلانلاییر.
تورک قیزیل آی جمعیتینین باش مودیری کرم کینیک تشکیلاتین هر ایل قوربان بایرامیندا اولدوغو کیمی، بو ایل ده "قیزیل آی قوربان مئدلی" ایله قوربانلارین کسیلهجگینی سؤیلهدی.
قوربان بایرامینین بیر فورصت اولدوغونو دیله گتیرن کینیک: "سئچدیگیمیز اؤلکهلر قیتلیق، قوراقلیق و ساواش سببیندن احتیاج ایچیندهدیرلر. کؤنوللولریمیز قوربانلاری بو بؤلگهلرده احتیاجی اولان اینسانلارا پایلایاجاقلار" دئدی.
کرم کینیک ایچ ساواشین قوربانی اولان سوریه-لیلره 7 ایل بویونجا دستکلرینی داوام ائتدیردیکلرینی بیلدیردی.
کینیک قیزیل ای واسطهسیله سوریه-یه 40 میندن آرتیق یاردیم ماشین لارینین گؤندریلدیگینی سؤیلهدی.


text:
تورکییه سلاحلی قوهلری سورییانین شیمالیندا «فرات قالخانی» عملیاتینین ۱۶۶-جی گونونده ایشید-ا عایید ۲۵۹ هدفه هاوادان و قورودان ضربهلر ائندیریب.
آخار. آذ خبر وئریر کی، ترورچولارین سیغیناجاق و مدافعه ایستحکاملاری دا داخیل اولماقلا ۲۲۰ مؤوقعیی «فیرتینا» توپلاری، راکتلر و تانک آتیشلاری ایله محو ائدیلیب.
قیریجیلار ایسه ال باب و بزاگاهدا ۳۹ هدفی ووروب.
آویاضربهلر نتیجهسینده ۳۲ بینا، ۳ قرارگاه دایرهسی، سلاح-سورسات آنباری، ایکی بومبا یوکلو آوتوموبیل و بیر تونل گیریشی محو ائدیلیب.
بوندان علاوه، ۳ مین ۶۸۰ کوستار اصوللا حاضیرلانمیش پارتلاییجی و ۵۷ مینا ضررلشدیریلیب.


text:
انسان اوغلو یالانچیا یار اولما
یالانچی لار صداقتی نه بیلیر ؟
یا دوست توتما یادا دوستو اونوتما
دوستو ساتان شرافتی نه بیلیر؟
عاقل انسان گؤردویوندن قازانار
بوگونون دوشونر صاباحین قانار
حیا مانع اولار انسان اوتانار
حیاسیزلار قباحتی نه بیلیر؟
فیکیرسیز دانیشان نه گلدی دئیه ر
خلقی آلچاق بیلر اؤزونو اؤیر
قوی یه دیننمز عاجزی دؤیر
قورخاق تولکو شجاعتی نه بیلیر؟
دده کاتیب درده درماندان دانیش
بیر درد بیلن بیرده لقماندان دانیش
سن عدالت پیشه سولطان دان دانیش
بیرتیجی قورد عدالتی نه بیلیر؟
طبقه بندی: مشاهیر آذربایجان،


text:
۲۰۳۵-جی ایله دک باکینین منزیل فوندونون ساحهسی ۹۷،۷۸ میلیون کوادرات مئتر تشکیل ائده جک.
ترئند -این معلوماتینا گؤره، بو، باکی اراضیسینین زونالاشدیریلماسی و ایستیفادهسی پلانیندا نظرده توتولوب
پلانا اساساً، همین موددته دک آدام باشینا دوشهن یاشاییش ساحهسی ۲۵ فاییز آرتاجاق.
باکی دؤولت لاییحه اینستیتوتونون دیرئکتورو ایلقار ایسباتوو ژورنالیستلره بیلدیریب کی، بو پلانلا علاقه دار اولاراق باکیدا ۱۲۲ مینه یاخین بینا سؤکولهجک و یا یئری دییشدیریلهجک.
او قئید ائدیب کی، بینالارین سؤکولمهسی بوتون شهر اراضیسینده حیاتا کئچیریلهجک: "بونون بیر نئچه سببی وار - یاشاییش بینالارینین یئنیدن تیکینتیسی، یوللارین تیکینتیسی و برپاسی، دؤولت اهمیتلی اوبیئکتلرین تیکینتیسی و دیگر سبب لر".


text:
اویان نیوز:
آذربایجان تورکجهسینه اویغونلاشدیران: تورکان اورمولو
۱۴- نجو بؤلوم
اؤزگورلشدیریجی ائولیلیک و بیرگهلیک
گونوموزون فمینیست حرکتی زیروهسینه چیخدیغیندا، ائولیلیک قورومونو کسکین بیر شکیلده تنقید ائتدی. بیر چوخ هئتئروسئکسوال قادینین حرکته قاتیلماسینی، توپلومسال جینسیت ائشیتسیزلیگینین بیر نورم اولدوغو محرم ایلیشکیلردهکی،اؤزللیکله ده اوزون سورهلی ائولیلیکلردهکی ائرکک باسقیسینی تحریک ائتمیشدی. حرکت، ان باشیندان بری جینسللیکله ایلگیلی ایکیلی ستانداردا مئیدان اوخودو. قادینلاری باکیره یادا بیر سئوگیلی یادا ائش اولمادیقلاری اوچون محکوم ائدن، آمما ائرککلرین جینسل آنلامدا ایستهدیکلری هر شئیی ائتمهلرینه ایذن وئرن و داورانیشلارینی گؤرمزدن گلن بو چیفته ستانداردا قارشی چیخدی. جینسل اؤزگورلشمه حرکتی، ائولیلیگین فمینیست تنقیدینی، اؤزللیکله ده ساغلیقلی و ایستیفادهسی آز اولان دوغوم کونترولو طلبینی گوجلندیردی.
ایلک زامانلاردا فمینیست آکتیویستلر، اؤزل باغلارا و ائو ایچی ایلیشکیلره یاخشیجا دیقت ائتدیلر. چونکی بوتون سینیف و عیرقلردن قادینلار، ائرکک باسقیسینین ان آغیر ضربهسینی بو شرطلرده آتاارکیل والیدئینلردن ویا ائشلریندن یئییردیلر. بیر قادین جینسیتچی بیر ائرکک رئیسله یادا اؤز اوستونده باسقی ائتمهیه چالیشان بیر یابانجییلا باشاری ایله موباریزه ائتدیکدن سونرا ائوه گئدیب حیات یولداشینا بویون ایه بیلردی. گونوموزون فمینیستلری، هم اوزون سورهلی ائولیلیکلردن گلمیش اولان هئتئروسئکسوال قادینلار هم ده اونلارین موباریزهدهکی لئزبیین موتتفیقلری، ائولیلیگی جینسللیگین بیر باشقا بیچیمی اولاراق تنقید ائتدیلر. گلنکسل جینسیتچی باغلارین، ایچریسینده یاخینلیق، مئهریبانلیق و سایغی کیمی اونسورلارین فدا ائدیلدیگی، ائرککلرین تویوق یوواسینداکی پاتریارخال خوروزلار کیمی تپهیه چیخدیغی ائولیلیکلره یول آچدیغینی گؤستردیلر.
ایلک زامانلاردا بیر چوخ فمینیست قادین، ائرککلرین دییشه بیلهجگی خوصوصوندا بدبین ایدی. بعضی هئتئروسئکسوال قادینلار، جینسیتچی ائرککلرله قوراجاقلاری ائشیتسیز ایلیشکیلر اوچون چابالاماق یئرینه جینسل ایلیشکی قورماماغی یا دا لئزبیینیزمی سئچمهیه اوستونلوک وئردیلر. دییرلری ائرککلرله یاشاناجاق تک ائشلیلیگین، قادین بدنینین قادینی باغلی اولدوغو ائرکهیه عایید بیر مولکیت اولدوغو فیکرینی گوجلندیردیگینی دوشوندولر. تک ائشلی اولمایان ایلیشکیلری سئچدیک و داها چوخ ائولنمگی ردد ائتدیک. آتاارکیل توپلوم ایچینده، ائرکک ائشله دؤولت تصدیقلهین ائولیلیک اولمادان بیرلیکده یاشامانین، ائرککلرین قادینلارین موستقیللیگینه قارشی ساغلام بیر سایقینی قورومالارینا یاردیم ائتدیگینه اینانیردیق. فمینیستلر، جینسل کؤلهلیگین سونا چاتماسینی طلب ائدیب بیر یاندان دا عاییله ایچی تجاووزون یایگینلیغینا دیقت چکرکن، عئینی آندا قادینلارین جینسل ایستکلرینی ایفاده ائتمه، جینسل قارشیلیقلی ائتکینی باشلاتما و جینسل اولاراق دویوما چاتما حاقلارینی دا ساوونوردولار.
اردملی قادینلارین جینسل اولاراق آکتیو اولمایاجاقلاری اؤیرهدیلدیگی اوچون سئکسله ایلگیلنمهیهن ائشلری ایله ایلیشکیلرینده، جینسل آنلامدا دویومسوزلوق یاشایان بیر چوخ هئتئروسئکسوال ائرکک، تام بو اوزدن فمینیست دوشونجهنی منیمسهدی. بو ائرککلر، قادین ائشلره اؤزگورلشدیریجی بیر جینسل پارادیقما سونان فمینیست حرکته بورجلویدو، چونکی اؤزلرینین داها دویوروجو بیر جینسل حیاتی اولاجاق ایدی. فمینیست دوشونرلر، بیر قادینین اردمینین او قادینین جینسل پراتیکینه گؤره بللی اولدوغو دوشونجهسینه مئیدان اوخویاراق یانلیزجا باکیرهلیک دامغاسینی بیر کنارا آتمادیلار، عئینی زاماندا قادینلارین جینسل موتلولوغونو ائرککلرینکی ایله ائشیت بیر یئره قویدولار. فمینیست حرکت، قادینلاری اصلینده ائله اولمادیغی حالدا جینسل دویوما چاتمیش کیمی ائتممهلری خوصوصوندا خبردارلیق ائدهرک، ائرککلرین جینسل عکسیکلیکلرینی اوزه چیخارما تهدیدینی اورتایا چیخارتدی.
جینسیتچی ائرککلر، بو تهدیدی اورتادان قالدیرماق اوچون، بیر چوخ فمینیستین لئزبیین اولدوغونو یا دا فمینیست بیر قادینین درسینی آلماسی اوچون “یاخشی بیر س..ایلمهسی” گرکدیگینی سؤیلهدیلر. گئرچکده ایسه فمینیست عوصیان، بیر چوخ قادینین آتاارکیل ایلیشکیلرده ائرککلرله تتمین ائدیجی بیر سئکس حیاتی یاشامادیغینی گؤستردی. قونو محرم ایلیشکیلر اولدوغوندا بیر چوخ ائرکک، فمینیزمین قادین جینسللیگینده یول آچدیغی و قادینلارین جینسل اولاراق داها آکتیو اولمالارینا ندن اولان دییشیملری منیمسهمیه، اؤز جینسل داورانیشلارینی دییشدیرمهلرینی طلب ائدن دییشیملری منیمسمکدن داها ایستکلی ایدی. فمینیست گوندم هئتئروسئکسواللیغا ایلک اوداقلاندیغیندا، ان چوخ دارتیشیلان قونولاردان بیری ده اؤن سئویشمهنین یوخلوغو ایدی. هئتئروسئکسوال قادینلار، ائرککلرین جینسل باسقیسیندان و قادینلارین حظظینی اؤنمسهممهلریندن یورولموشدو. فمینیزمین جینسل حظظه اوداقلانمیش اولماسی، قادینلارا ائرککلرین جینسل داورانیشینی الشدیرهجکلری و بونا مئیدان اوخویاجاقلاری بیر دیل سوندو.
قادینلار جینسل اؤزگورلوک قونوسوندا چوخ ایرهلیلهدیلر. جینسل یوللا بولاشان خستهلیکلرین یایغینلاشماسی قادینلارین راست گلن بیر شکیده جینسل ایلیشکیلری سئچمهسینی زورا سوخدوغو اوچون بو گون تک ائشلیلیک تنقیدی ده اونودولموش دورومدادیر. قیچس کیمی یاشامی تهدید ائدن، ائرککلرین قادینلارا یالان سؤیلهمهیه جسارتلندیریلدیگی بیر توپلومدا ائرککدن قادینا کئچمهسی داها راحات اولان خستهلیکلر، هئتئروسئکسوال قادینلارین فرقلی پارتنئرلر سئچمهسینی چتینلشدیردی. آتاارکی ایچیندهکی هئتئروسئکسوال باغلاردا وورغو تک ائشلیلیک اوزرینه اولدوغوندا، قوشا اولانلارین جینسیتچی پارادیقمانی قورمالارینین گئنلده داها چتین اولدوغو آچیقدیر. عئینی زاماندا آتاارکیل دوزن ایچینده بیر چوخ فمینیست قادین، تک ائشلی اولمایان ایلیشکیلرین داها چوخ قادینلارا ضرر وئردیگینی و سادجه ائرککلره داها چوخ گوج قازاندیردیغینی دا فرق ائتدی. قادینلار، باشقا بیر قادینلا بیرلیکده اولان بیر ائرککله جینسل ایلیشکییه گیرمگی اؤزگورجه سئچه بیلرکن، ائرککلر باشقا بیر پارتنئری اولان قادینلارا گئنلده جینسل ایلگی گؤسترمیهجکدیرلر. یا دا ایقتیداری، سورکلی قادینین پارتنئره ساییلان ائرکهیه تسلیم ائدهجک و حتّی بیرلیکدهلیکلری قونوسوندا اونون تصدیقینی آلماغا چالیشاجاق قدر ایرهلی گئدهجکدیلر. بو چتینلیکلره باخمایاراق، تک ائشلی اولماما اؤزگورلوگونه صاحیب اولان قادینلار، بو اؤزگورلوگو قوللانسا دا قوللانماسا دا قادین بدنینین ائرککلره عایید اولدوغو دوشونجهسینه مئیدان اوخوماغا و آلت اوست ائتمهیه داوام ائتمکتهدیر. جینسل حظظه داییر جینسیتچی دوشونجهلره قارشی فمینیست تنقیدین اورتدیگی دیگر بوتون اولوملو(موثبت) دییشیملر کیمی، بو دا قادینلارین و ائرککلرین داها دویوروجو جینسل ایلیشکیلر قوردوقلاری بیر دونیا یاراتماغا یاردیم ائدیبدیر.
ایلک باشدا جینسل باغلارین طبیعتیندهکی دییشیملر ائو ایچیندهکی ایلیشکیلرده دییشیملره، مثلا ائرککلرین، گوندهلیک ائو ایشلرینی و اوشاق باخیمینی ائشیتلیک آلانیندا پایلاشماسینا یول آچاجاق کیمی گؤرونوردو. گونوموزده بیر چوخ ائرکک، ائو ایشی گؤرسه ده گؤرمهسه ده، ائرککلرین بو ایشلری گؤرمهلری گرکدیگینی قبول ائدیر و گنج قادینلار بونو بیر نورم اولاراق قبول ائتدیکلری اوچون ائو ایشلرینی پایلاشماغی پروبلئم حالینا گتیرمیرلر. طبیعی کی گئرچک، بونون هئچ بیر زامان نورم حالینا گلمهدیگی، ائو ایشی و اوشاق باخیمینین بؤیوک قیسمینی هله ده داها چوخ قادینلارین یئرینه گتیردیگیدیر. گئنل اولاراق ائرککلر، یاتاق اوتاغینداکی ائشیتلیگی قبول ائتمک و اونایلاماقدا ائو ایشی و اوشاق باخیمی قونوسونداکی ائشیتلیگی قبول ائتمکدن داها ایستکلیدیرلر. قادینلارین ایسه بیریسل بیر آلاندا سینیفسل ایقتیدار قازاندیقجا ائشیتسیزلیکله، اؤزلرینین ده ائشلرینین ده ائتمک ایستمهدیگی ایشلری ائدهجک بیر یاردیمچی توتاراق باشا چیخماسی شاشیردیجی دئییل. یئنه ده هئتئروسئکسوال ایکی شخص، جینسیتچی دوشونجهنین “قادین ایشی” اولاراق تانیملادیغی ایشلر اوچون پول اؤدهدیگینده، یاردیمچینی چالیشدیران و ائتدیگی ایشی کونترول ائدن یئنه قادین اولور.
بیر قادینین حیاتینداکی تک دویوروجو آماج اولاراق گؤستریلن آنالیق فاکتینا قارشی فمینیست تنقیدی، ائولیلیگین و اوزون سورهلی بیرلیکدهلیکلرین طبیعتینی باشقا عامیللردن چوخ داها آرتیق دییشدیردی. بوندان سونرا بیر قادینین دیری اوشاق دوغوب دوغمادیغینا یا دا اوشاق بؤیودوب بؤیوتمهدیگینه گؤره بلیرلنمهدیگینه گؤره، اوشاقسیز قالماق ایستهین و هر ایکیسی ده کارییئر آرخاسیندا اولان بیر جوتون، ایکی برابرین ائولیلیگینی، یعنی ائشیتلر آراسینداکی بیر ایلیشکینی تصوور ائتمهسی بئله مومکون گلدی. اوشاقلارین اولماماسی ائشیت اولمایی راحاتلاشدیردی؛ چونکو آتاارکیل توپلوم بعضی گؤرولرین آوتوماتیک اولاراق آنالار طرفیندن ائدیلهجگینی دوشونر و بو دوروم قادینلارین اوشاق باخیمی قونوسوندا توپلومسال جینسیت ائشیتلیگینه چاتمالارینی هر زامان چتینلشدیرر. مثلا، داها اؤنجهلری امزیرمگی هئچ اؤنه چیخارمایان آتاارکیل طیب موسسیسهسینین، فمینیست حرکت سونوجوندا، امزیرمه قونوسونو بیردن بیره سادجه اولوملو گؤرمکله یئتینمهدیلر و ایشی ایصرارجیلیغا واردیرماسی چوخ شئی آنلاتماقدادیر. بو هئتئروسئکسوال اولسون ویا لئزبیین، دوغان قادینا آوتوماتیک بیر شکیلده داها چوخ سوروملولوق گتیرن اوشاق بؤیوتمه فاکتینین یانلیزجا بیر اوزودور. ائرککلرله ایلیشکی ایچیندهکی قادینلار، اوشاق صاحیبی اولمانین ایلیشکیلرینی بیردن بیره داها جینسیتچی بیر آلاندا تانیملانمیش روللارا گئری گؤندردیگینی شوبههسیز سیخلیقلا فرق ائتمیشدیلر. ینه ده جوتلر هر آلاندا، اؤزللیکله اوشاق باخیمی قونوسوندا ائشیتلیگی قوروماق آدینا چوخ چالیشسالار بونو گئرچکلشدیره بیلردیلر. یئنی مثلاین ماهیتی چوخ چالیشماقدیر، آمما بو گونه قدر ائرککلرین چوخو، اوشاق باخیمی قونوسوندا چوخ چالیشماغی سئچمهمیشدیر.
فمینیست موداخیلهلر هم اوشاقلارین موتلولوغو هم ده توپلومسال جینسیت ائشیتلیگی آچیسیندان ائرکک والیدئینلیگینین دیر و اؤنمینه دیقت چکدیلر. ائرککلر والیدئینلییه ائشیت شکیلده قاتیلدیقلاریندا، ایکی والیدئین ائولی ده اولسا، بیرلیکده ویا آیری دا یاشاسالار دا قادینلار و ائرککلر آراسینداکی ایلیشکیلر داها یاخشی گئتمکتهدیر. فمینیست حرکت سایهسینده، بیر چوخ ائرکک ائسکیسیندن داها چوخ والیدئینلیک ائدیر.
یئنه ده توپلومسال جینسیت ائشیتلیگینین یاخینینا بئله گله بیلمهمیشیک. حال بو کی سؤز قونوسو ائشیت قاتیلیمین بوتون طرفلر آچیسیندان والیدئینلیگی داها اولوملو، داها دویوروجو بیر تجروبه حالینا گتیردیگینی بیلیریک. ایش یاشامینین طلبلری، البتته چالیشان والیدئینلرین، اؤزللیکله ده ائرککلرین اوشاق باخیمیندا ایشتیراکی قونوسوندا سیخلیقلا انگل یاراتمیر. ایشه آیریلماسی گرکن زامانین قورولوشلاندیریلماسیندا بؤیوک دییشیکلیکلر گئرچکلشمهدن، یاشامین ائرککلره والیدئینلیک ائتمهلری اوچون زامان و آلان وئرهجک شکیلده دوزنلهدیگی بیر دونیادا یاشایا بیلمیهجگیک. ائله بیر دونیادا، ائرککلر والیدئینلیک ائتمه قونوسوندا داها ایستکلی اولاجاقلار. آنجاق او زامانا قدر، چوخ یورولان و آز امک حاقی آلان بیر چوخ ائرکک، قادینلار دا عئینی شکیلده یورولموش اولسالار و آز امک حاقی آلسالار بئله اوشاق باخیمینین هامیسینی قادینلارین عؤهدهلنمهلری قبول ائتمهیه ایستکلی اولاجاقدیر. آیریجا، آغ دریلی اوستونلوکچو کاپیتالیست آتااَرکی ایچیندهکی ایش دونیاسی بو گون، تام آنلامی ایله والیدئینلیک ائتمگی قادینلار اوچون ده داها چتین حالا گتیریبدیر. بو گئرچکلیک، بیر کارییئر سئچه بیلهجک اولان قادینلاری ائولرینده اوتورماغا سوروکلهمکدهدیر. قادینلاری ایش گوجونون دیشیندا توتان و ائولرینه گئری یوللایان عامیل، ائرکک باسقیسی قونوسونداکی جینسیتچی دوشونجه دئییل، “والیدئینسیز” اوشاقلاردان یارانان بیر توپلوم یاراتدیغیمیز قورخوسودور. بیر چوخ قادین، رقابتچی کارییئریزمین سئوگی دولو ایلیشکیلری بسلهمهیه چوخ آز زامان بوراخدیغینی آنلاییرلار. کیمسهنین تام زامانلی والیدئینلر اولماق اوچون ایشلرینی بوراخان ائرککلردن دانیشماماسی، روللار حاقینداکی جینسیتچی دوشونجهنین نه درجه حؤکم سوردویونو گؤسترمکدهدیر. توپلوموموزداکی بیر چوخ اینسان هله ده اوشاق بؤیوتمه قونوسوندا قادینلارین ائرککلردن داها یاخشی اولدوقلارینا اینانیر.
بیر یاندان آنالیغی تنقید ائدرکن، دیگر طرفدن ده والیدئین ایله اوشاق آراسینداکی اؤزل باغ سؤز قونوسو اولدوغوندا آنالیغین اؤزلرینه گتیردیگی اؤزل ستاتوسدان و ایمتییازلاردان راضی اولان قادینلار، والیدئینلیکدهکی یئرلریندن واز کئچمهیه، فمینیست دوشونرلرین اومدوغو قدر ایستکلی دئییلدیلر. دیگر بوتون آلانلارداکی بییولوژیک دئترمینیستیکلیگی تنقید ائدن بیر چوخ فمینیست دوشونر، قونو آنالیق اولدوغو زامان سیخلیقلا بییولوژیک دئتئرمینیستیکلیگی قوجاقلادیلار. آتالارین دا آنالار قدر اؤنملی اولدوغو و آنالار قدر یاخشی والیدئینلیک ائده بیلهجگی دوشونجهسینی بوتونلوکله منیمسهیه بیلمیردیلر. جینسیتچی دوشونجهنین حاکیمیتینین یانیندا بو چئلیشکیلر ده قونو اوشاق باخیمینا گلدیگینده، توپلومسال جینسیت ائشیتلیگینه ایلیشگین فمینیست ایستهیه ضرر وئردی.
گونوموزده کوتله مئدیاسی، بیزلری دایم ائولیلیگین گئری دؤندویو مئساژی ایله بومباردیمانا توتور. ائولیلیک هئچ بیر زامان موددان دوشمهییبدیر. اینسانلار ائولیلیگین گئری دؤندویونو اعلان ائتدیکلرینده، اصلینده، داها جینسیتچی بیچیملرده تانیملانمیش ائولیلیک قاوراملارینین یئنه “یایقین” اولدوغونو سؤیلهمهیه چالیشیرلار. بو فاکت فمینیست حرکت آچیسیندان داریخدیریجیدیر. چونکی جینسیتچی بیر تمل اوستونده قورولان ائولیلیکلرده درین سورونلار تاپیلاجاغی و بو ائولیلیکلرین نادیرن سوردویو، بو گون ده کئچمیشده اولدوغو قدر آچیقدیر. گلنکسل جینسیتچی ائولیلیکلر داها دا مودا اولدولار. بونلار ائو ایچی ایلیشکیلردهکی فمینیست عوصیان اوچون کاتالیزور ایشلو(فونکسییا) گؤرموش اولان صفالتین و دویومسوزلوغون توخوملارینی یئتیشدیرمهیه مئیللی اولسالار دا، گلنکدن اصیل آیریلان اؤزللیک، بو باغلارین چوخونون همن قوپماسیدیر: اینسانلار گنج ائولهنیب گنج بوشانیرلار.
ائولیلیک و بیرلیکدهلیکلردهکی آتاارکیل ائرکک باسقیسی، توپلوموموزدا آیریلیق و بوشانمالاری یارادان بیرینجی گوج اولموشدور. باشاریلی ائولیلیکلره داییر یاخین زاماندا ائدیلن بوتون آراشدیرمالار، توپلومسال جینسیت ائشیتلیگینین، جوتلر اوچون، هر ایکی طرفین ده دیگر طرفدن موثبت تاثیر آلدیغی بیر باغلام(کونتئکست) یاراتدیغینی گؤسترمیشدیر. بو اولوملاما(موثبتلشدیرمه)، ائولیلیک سونسوزا قدر سورمهسه بئله موتلولوغو آرتیریر؛ آیریجا، برابرلیک اوزرینه قورولان و آراداکی باغا تمل تشکیل ائدن دوستلوق داوام ائدر. گلهجکده، فمینیست حرکتده، آتاارکیل ائولیلیک باغلارینی تنقید ائتمکله داها آز زامان صرف ائدهجک و آلتئرناتیولری گؤسترمک اوچون داها چوخ چالیشاجاییق. ائشیتلیک و سایقی پرینسیپلرینین یانیندا ایلیشکیلرین قانع ائدیجی و دایمی اولماسی اوچون هم قارشیلیقلی دویوما هم ده اولغونلاشماغا احتییاج دویولدوغو اینانجینا اساسلانان، فردلرین بیر- بیرینه برابر مؤوقئعده یئر آلدیغی ایلیشکیلرین دیرینی گؤسترمک اوچون داها چوخ چالیشاجاییق.


text:
2
بلالی باش : شعر و صدا ، استاد شهریار
بلالی باش
یار گونومی گؤی اسگییه توتدو کی دور منی بوشا
جوتچو گؤروبسه ن اؤکوزه اؤکوز قویوب بیزوو قوشا ؟
سن اللینی کئچیب یاشین ، من بیر اوتوز یاشیندا قیز
سؤیله گؤروم اوتوز یاشین نه نیسبتی اللی یاشا ؟
سن یئره قویدون باشیوی من باشیما نه داش سالیم ؟
بلکه من آرتیق یاشادیم نئیله مه لی ؟ دئدیم یاشا
بیرده بلالی باش نچون یانینا سوپورگه باغلاسین؟
بؤرکو باشا قویان گرک بؤرکونه ده بیر یاراشا
بیرده کبین کسیلمه میش سن منه بیر سؤز دئمه دین
یوخسا جهازیمدا گرک گلئیدی بیر حوققا م
اپارات


text:
یالانچیلار
دوکتور جئری
اورمو
گؤلونون چؤللشمهسینین قاباغینی آلما یوللارینی آختارماق اوچون دؤولت طرفیندن بیر
هئیت اورمو شهرینه گؤندهریلیر. یولدا سوروجونون یوخلاماسی اوزوندن ماشین درهیه
دیغیرلانیر. او یاخینلیقدا قویون یایان قلئیچی مورتوض بونو گؤرجک قضا یئرینه یئتیشب
آداملاری بیر-بیر ازیلمیش دؤولت ماشینیندان
چیخارداراق قویلاماغا باشلاییر.
ائرتهسی گون مأمورلار
اولای یئرینه تؤکولوشوب قلئیچی مورتوضو
سورغو- سوالا توتورلار:
- سن نییه بیزه خبر وئردمهدین؟!
- جیب
تئلئفونوم ائوده قالمیشدی؛ منده قویونلاری اؤتوروب پاسگاه گله بیلمزدیم!
- سن نییه اؤز
باشینا آداملاری قویلادین؟
- اؤلولر
آچیقلیقدا قالیب قورد-قوشا یئم اولماسینلار دئیه قویلادیم؛ هر نه اولسا بیز
موسلمانیق اؤلونون یئرده قالماسی جایز دئییل.
- سن آرخایین
ایدین هامیسی اؤلموشدو؟
- بعضیلری
ایدیعا ائدیردیلر دیریدیرلر آنجاق سیزده یاخشی بیلیرسیز بو سیاستچیلر نئجه آدامین گؤزونه
دیک-دیک باخیب یالان دانیشیرلار!!
گؤنده ر بؤلوم لر: حیكایه و گولمهجهلر